10:32 μμ, Τετάρτη 16 Ιουν 2021 10:32 μμ, Τετάρτη 16 Ιουν 2021\nΤον δράστη της φρικτής δολοφονίας του 45χρονου άνδρα στην Κατερίνη, αναζητούν οι αστυνομικές αρχές, που έχουν αναλάβει τη διερεύνηση της υπόθεσης, εκφράζοντας την αισιοδοξία τους για την εξιχνίαση της υπόθεσης. Όλα τα σενάρια είναι ανοικτά και εξετάζονται από τους αστυνομικούς για το κίνητρο του εγκλήματος, που έχει συγκλονίσει την τοπική κοινωνία.\nΟ δράστης πρώτα πυροβόλησε με κυνηγετικό όπλο και σκότωσε τον άτυχο άνδρα και στη συνέχεια έβαλε φωτιά στο άψυχο σώμα του, προκειμένου να εξαφανίσει κάθε ίχνος και ενδεχομένως να καθυστερήσει την αναγνώριση του πτώματος. Σύμφωνα με την ιατροδικαστική έρευνα, που διενεργήθηκε στη Θεσσαλονίκη, ο πυροβολισμός στο κεφάλι που δέχτηκε ο 45χρονος κομμωτής ήταν και ο μοιραίος. Τα στοιχεία που είδαν το φως της δημοσιότητας σχετικά με την κατάσταση στην οποία βρέθηκε το άψυχο σώμα του προκαλούν σοκ. Ο άνδρας ήταν καμένος, με κουκούλα στο κεφάλι και δεμένος πισθάγκωνα. Ο εκτελεστής ήταν αποφασισμένος να αφαιρέσει με βάρβαρο τρόπο τη ζωή του 45χρονου και να μην του αφήσει κανένα περιθώριο αντίδρασης. Δεν αποκλείεται, δε, να ήθελε να περάσει κάποιο συγκεκριμένο "μήνυμα", κρίνοντας από τον τρόπο δράσης του. Μέχρι στιγμής, οι αρχές έχουν προχωρήσει σε προσαγωγές υπόπτων, χωρίς κάποια απ' αυτές να έχει μετατραπεί σε σύλληψη, ωστόσο, αυτό ενδέχεται να αλλάξει από στιγμή σε στιγμή.\nΟι αστυνομικοί της Υποδιεύθυνσης Ασφαλείας Κατερίνης, που έσπευσαν στο σημείο, απέκλεισαν τον χώρο προκειμένου να εντοπίσουν τυχόν στοιχεία που θα μπορούσαν να τους βοηθήσουν στον εντοπισμό του δράστη ή των δραστών της άγριας δολοφονίας. Πάντως, σύμφωνα με αστυνομικές πηγές, οι έρευνες κινούνται προς πάσα κατεύθυνση.\nΔείτε φωτογραφίες του thestival.gr από το σημείο όπου βρέθηκε απανθρακωμένος ο 45χρονος:\n"Από προχθές τον ψάχναμε, το τηλέφωνό του ήταν κλειστό, απενεργοποιημένο. Γενικά, δεν απομακρύνονταν πολύ, τώρα… και γι’ αυτό μας φάνηκε και παράξενο κιόλας που έλειπε τόσες ώρες, αλλά… υποθέσαμε ότι θα είναι κάπου, εδώ γύρω, σε κάποιον φίλο του… αλλά δεν φανταζόμασταν κάτι τέτοιο. Τον βρήκαν πίσω από το κοιμητήριο της Καλλιθέας, καμένο, δεν ξέρω άλλες λεπτομέρειες, δεν μας άφησαν να τον δούμε… Θεωρώ ότι είναι θέμα χρόνου. Θα τιμωρηθούν", λέει η αδερφή του 45χρονου. Οι κάτοικοι της Κατερίνης είναι σοκαρισμένοι από την αγριότητα του εγκλήματος. Ο Χριστόδουλος Χριστοδουλής, ο ιδιοκτήτης του χωραφιού όπου βρέθηκε νεκρός ο 45χρονος, ενημερώθηκε σχετικά από την αστυνομία. "Ειδοποιήθηκα ότι βρέθηκε ένα πτώμα στο χωράφι μου. Φυσικά δεν είχα καμία ανάμειξη και καμία εικόνα του τι έγινε. Είναι σοκαριστικό, είναι άγριο έγκλημα, τον να τον κάψεις τον άλλον είναι ό,τι χειρότερο", αναφέρει.\nΚορονοϊός: Μελέτη του ΕΚΠΑ για την ανοσολογική απόκριση...\nΕμβολιασμοί: Σπεύδουν οι νέοι 18-24 ετών - Πόσοι έκλεισ...\nΕμβόλια Pfizer - Moderna: Έρευνα για περιστατικά μυοκαρ...\nΕμβόλιο AstraZeneca: Τι δείχνουν τα στοιχεία για τον κί...\nΒόλος: Εισαγγελική παρέμβαση για ανεμβολίαστη νοσηλεύτρ...\nAstraZeneca - Ξεσπά ο σύζυγος της 44χρονης: Να εξηγήσου...\nΚικίλιας για AstraZeneca: Κανονικά η δεύτερη δόση του ε...


Vichy Nutrilogie 2 50ml - Θρέψη και Περιποίηση Προσώπου\nΚρέμα ενυδάτωσης για πολύ Ξηρές Επιδερμίδες.\nΚρέμα ημέρας για ολική θρέψη, ενυδάτωση και βαθιά περιποίηση με μη λιπαρή υφή. Για γυναίκες με πολύ ξηρή και ευαίσθητη επιδερμίδα, που αναζητούν αποτελεσματική θρέψη.\nΗ πλούσια και ρευστή σύνθεση είναι εμπλουτισμένη με φυτικά έλαια, βούτυρο Καριτέ και κερί μέλισσας, που παρέχουν στην επιδερμίδα πλούσια θρέψη και μέγιστη άνεση καθ' όλη τη διάρκεια της ημέρας, χωρίς να αφήνουν ίχνη λιπαρότητας\nΠεριέχει το καταπραϋντικό και τονωτικό Ιαματικό Νερό της Vichy, εμπλουτισμένο με 15 σπάνια μέταλλα και ιχνοστοιχεία, προσφέροντας 24ωρη ενυδάτωση και άνεση με σεβασμό στην ευερέθιστη επιδερμίδα.\nΓια γυναίκες με πολύ ξηρή και ευαίσθητη επιδερμίδα\n- Vichy Nutrilogie 1 50ml\n15 σπάνια μέταλλα και ιχνοστοιχεία\nμε φυτικά έλαια


Γιατί η αστυνομία μιας ολόκληρης χώρας ψάχνει μόνο ένα χρυσό κέρμα | PoliceNET of Greece\nΓιατί η αστυνομία μιας ολόκληρης χώρας ψάχνει μόνο ένα χρυσό κέρμα\nΓΙΑΤΙ ΑΞΙΖΕΙ ΤΟΣΑ ΧΡΗΜΑΤΑ ΚΑΙ ΚΟΠΟ\nΤι είναι το Big Maple Leaf και γιατί αξίζει τόσο πολύ\nΓια ένα και μόνον χρυσό νόμισμα βρίσκεται επί ποδός η αστυνομία σε ολόκληρη τη Γερμανία. Το μεγάλης αξίας νόμισμα εκλάπη από μουσείο του Βερολίνου και η αστυνομία κάνει αλλεπάλληλες επιδρομές σε σπίτια για να το βρει.\nΣτόχος των αστυνομικών ήταν κάποια διαμερίσματα στην περιοχή Νούκοελεν της γερμανικής πρωτεύουσας. Για την ώρα δεν υπάρχουν πληροφορίες σχετικά με συλλήψεις υπόπτων και δεν έχει γίνει γνωστό αν βρέθηκε το νόμισμα.\nΤο νόμισμα που εκλάπη ονομάζεται Big Maple Leaf, αξίζει εκατομμύρια ευρώ και αφαιρέθηκε με κινηματογραφικό τρόπο από το μουσείο Bode στον Μάρτιο. Είναι ολόχρυσο και ζυγίζει 100 κιλά.\nΓιατί όμως ένα μόλις κέρμα αξίζει τόσα χρήματα (και κόπο)\nΤο Big Maple Leaf (BML) είναι μόλις ένα από τα έξι τέτοια κέρματα που υπάρχουν σήμερα στον κόσμο. Κόπηκε το 2007 από την Royal Canadian Mint, μια εταιρεία που υπάγεται στο Στέμμα της Κοινοπολιτείας (μέλος της οποίας είναι ο Καναδάς).\nΘεωρείται εξαιρετικά σπάνιο γιατί μεταξύ άλλων απεικονίζει τη βασίλισσα, Ελισάβετ τη Β' χωρίς το στέμμα της.\nΤο Μάρτιο του 2017, 10 χρόνια μετά την κυκλοφορία τους, τα έξι αυτά σπάνια νομίσματα άγγιζαν σε αξία τα 4 εκατομμύρια δολάρια έκαστο.\nΣτις 27 του ίδιου μήνα, το νόμισμα εκλάπη από το μουσείο Bode, από την αίθουσα Münzkabinett.\nΣτην Münzkabinett βρίσκεται μια από τις μεγαλύτερες συλλογές νομισμάτων του κόσμου: αριθμεί περίπου 500.000 εκθέματα (νομίσματα), τα 100.000 είναι ελληνικά της πρώιμης και ύστερης αρχαιότητας.\nΤο Big Maple Leaf βρίσκεται στο βιβλίο των Ρεκόρ Γκίνες για την υψηλότατη καθαρότητα του χρυσού του: 999,99/1000!\nΈχει διάμετρο 53 εκατοστών και ζυγίζει 100 κιλά.\nΣύμφωνα με τις εκτιμήσεις, οι κλέφτες δεν θα προσπαθήσουν να λιώσουν το κέρμα για να πάρουν το χρυσό του, αφού η αξία του ως έργο είναι εξαπλάσια από την αξία του υλικού του. Η πιο πιθανή εκδοχή είναι να προσπαθήσουν να το πουλήσουν στη μαύρη αγορά.\nΕκεί ελπίζει η αστυνομία να κάνουν το λάθος που θα τους προδώσει... Αν δεν τους έχουν βρει μέχρι τότε.\nΗ μεγάλη του μουσείου ληστεία\nΟι ληστές οργάνωσαν μια θεαματική πλην ιδιαίτερα απλή διάρρηξη: ανέβηκαν στο μουσείο από μια σκάλα που έβαλαν σε ένα τοίχο! Στη συνέχεια κύλισαν το τεράστιο κέρμα για να το βγάλουν από το μουσείο.\nΗ σκάλα που χρησιμοποίησαν βρέθηκε πεταμένη δίπλα σε έναν κοντινό στο μουσείο σταθμό τραίνου.\nΔείτε ακόμα: Mια απαιτητική επιχειρησιακή «δοκιμασία» που οδήγησε σε 210 τραυματισμένους Αστυνομικούς\nΤετάρτη, Ιούλιος 12, 2017 - 17:49


ael-sports: 21 Νοε 2007\nΟΥΓΓΑΡΙΑ - ΕΛΛΑΣ 1-2\n7' Μπουζάκι-22' αυτ. Βάντσακ, 56' πεν. Μπασινάς\nΜε θριαμβευτικό τρόπο ολοκλήρωσε τις υποχρεώσεις της στον 3ο προκριματικό όμιλο του Ευρωπαϊκού Πρωταθλήματος 2008 η εθνική ομάδα, καθώς νίκησε στο στάδιο "Φέρεντς Πούσκας" την Ουγγαρία με 2-1 και τερμάτισε στην πρώτη θέση. Με τους συνολικά 31 βαθμούς που συγκέντρωσε το αντιπροσωπευτικό συγκρότημα δημιούργησε την καλύτερη επίδοση της προκριματικής φάσης και στην κλήρωση του Παγκοσμίου Κυπέλλου του 2010, την προσεχή Κυριακή στη Νότια Αφρική, θα τεθεί επικεφαλής ομίλου.\nΜε τον Χαλκιά κάτω από τα δοκάρια αντί του Νικοπολίδη, τον Καψή να παίρνει τη θέση του Δέλλα, τον Βύντρα να παίζει αντί του Σεϊταρίδη, τον Πατσατζόγλου να μετατίθεται αριστερά, και τους Τζιόλη, Σαλπιγγίδη βασικούς, η εθνική είχε πολλές αλλαγές συγκριτικά με τον προ τεσσάρων ημερών αγώνα εναντίον της Μάλτας. Ταυτόχρονα, όμως, είχε και "χτυπητή" αδυναμία οργάνωσης και παραγωγής, καθώς το προαναφερόμενο σχήμα δεν μπορούσε να "βρεθεί" στον αγωνιστικό χώρο.\nΕναντίον των Μαγυάρων ο Οτο Ρεχάγκελ παράταξε το αντιπροσωπευτικό συγκρότημα με σχηματισμό 3-5-2, τοποθετώντας τον Κατσουράνη δεξί στόπερ, τον Κυργιάκο στη μέση και τον Καψή αριστερά. Η απουσία του μέσου της Μπενφίκα από τη μεσαία γραμμή, όμως, δημιουργούσε πρόβλημα στην αγωνιστική ισορροπία της Ελλάδας, καθώς έλειπε ο "διαμεσολαβητής" μεταξύ άμυνας-επίθεσης, αλλά και ο παίκτης που μπορεί να απειλήσει από κοντά ή μακριά την αντίπαλη εστία.\nΠριν η εθνική προλάβει να "ζεσταθεί" βρέθηκε να αναζητεί την ισοφάριση, καθώς στο 7ο λεπτό ο Μπούζακι βρέθηκε στη μεγάλη περιοχή και σούταρε αδύναμα, όμως στην πορεία της μπάλας βρέθηκε το πόδι του Κατσουράνη που της έδωσε ύψος και την έστειλε στα δίχτυα του ματαίως εκτιναχθέντα Χαλκιά. Τα... "μηνύματα" είχαν πάντως έρθει μόλις από το πρώτο λεπτό, όταν από αμυντικό λάθος ο Πρίσκιν βρέθηκε μόνος αλλά πλάγια στην περιοχή, ο Χαλκιάς απέκρουσε το πρώτο σουτ του Ούγγρου και στη συνέχεια έπεσε στα πόδια του ίδιου παίκτη και μπλόκαρε, σε μία φάση που προκάλεσε τον τραυματισμό (στα πλευρά) και εν τέλει την αντικατάστασή του στο ημίχρονο.\nΗ "απάντηση" της ελληνικής ομάδας ήρθε στο 22΄, έστω και με αυτογκόλ: ο Κατσουράνης σέντραρε, ο Γκέκας θέλησε να περάσει στον Σαλπιγγίδη, αλλά η επέμβαση του Βάντσακ με το κεφάλι δεν είχε άλλο αποτέλεσμα από την παραβίαση του ουγγρικού τέρματος. Στο 26΄ το δυνατό μακρινό σουτ του Μπασινά μπλόκαρε σταθερά ο Φούλοπ, ενώ στο 38΄ ένα καλό σουτ του Πατσατζόγλου πέρασε ελάχιστα άουτ. Από την πλευρά τους, οι γηπεδούχοι έχασαν στο 39΄ μια καλή ευκαιρία με τον Τόζερ, το μακρινό και επικίνδυνο σουτ του οποίου εξουδετέρωσε με ωραία προσπάθεια ο Χαλκιάς.\nΣτο ημίχρονο ο Οτο Ρεχάγκελ αποφάσισε να κάνει το σχήμα της ομάδας πιο "ορθολογιστικό" (και επιθετικό), με τη χρησιμοποίηση του Σαμαρά αντί του Τζιόλη. Οι πρώτες καλές στιγμές, όμως, ανήκαν και πάλι στους Ούγγρους: Στο 46΄ ο Χάιναλ έπιασε δυνατό σουτ από κοντινή αλλά πλάγια (δεξιά) θέση, ο Νικοπολίδης απέκρουσε, ο Χάλμοσι ξανασούταρε και ο Ελληνας τερματοφύλακας επενέβη εκ νέου παραχωρώντας κόρνερ. Στο 49΄, στο μακρινό σουτ του Μπούζακι, η μπάλα βρήκε στον Κυργιάκο και έφυγε (ελάχιστα) κόρνερ.\nΗ εθνική πήρε το προβάδισμα στο 56ο λεπτό, με πέναλτι του Μπασινά που είχε κερδίσει ο Γκέκας (από πάσα του Σαλπιγγίδη) όταν ανατράπηκε από τον Φούλοπ. Στο 61΄ η κεφαλιά του Βάντσακ πέρασε λίγο πάνω από το οριζόντιο δοκάρι, στο 70΄ ο Νικοπολίδης απέκρουσε την κεφαλιά του ίδιου παίκτη, ενώ στο 73΄ ο Φούλοπ εξουδετέρωσε με τη σειρά του την προσπάθεια (σουτ) του Σαμαρά. Στο 78΄, ωστόσο, οι γηπεδούχοι παραλίγο να ισοφαρίσουν, καθώς ο Τόζερ σέντραρε και ο Βάσκο πήρε την κεφαλιά (λάθος έξοδος του Νικοπολίδη) στέλνοντας τη μπάλα ελάχιστα άουτ από το αριστερό δοκάρι, στην τελευταία καλή στιγμή του αγώνα.\nΚίτρινες: Τόζερ, Βάντσακ - Κυργιάκος, Πατσατζόγλου\nΟΥΓΓΑΡΙΑ: Φούλοπ, Σέλεζι, Βας, Βάσκο, Γιούχαζ, Βάντσακ, Τόζερ (85' Λεάντρο), Μπούζακι, Χάιναλ (76' Φίλκορ), Χάλμοζι (81' Φέτσεζιν), Πρίσκιν.\nΕΛΛΑΔΑ: Χαλκιάς (46' Νικοπολίδης), Βύντρα, Πατσατζόγλου, Κυργιάκος, Καψής, Κατσουράνης, Τζιόλης (46' Σαμαράς), Μπασινάς, Καραγκούνης, Γκέκας (82' Αμανατίδης), Σαλπιγγίδης.\nΑναρτήθηκε από ΚΑΒΑΛΑΡΗΣ στις 11:23 μ.μ. Δεν υπάρχουν σχόλια:\nΓια 16η φορά στην Ιστορία θα συναντηθούν Ελλάδα και Ουγγαρία το βράδυ της Τετάρτης (21/11) και ο μέχρι στιγμής απολογισμός είναι θετικός για την ελληνικό εθνικό συγκρότημα, αφού έχει σημειώσει 7 νίκες, 5 ισοπαλίες, 3 ήττες. Εκτός έδρας, το ελληνικό συγκρότημα έχει 3 ήττες, 2 ισοπαλίες και 2 νίκες.\nΔιαιτητής του αγώνα ορίσθηκε ο Αγγλος, Ρόμπερτ Στάιλς, ο οποίος, σφυρίζει για πρώτη φορά σε αγώνα της Εθνικής Ελλάδας. Εχει όμως διευθύνει τον αγώνα ΑΕΚ-Μάλαγα 0-1 στις 27/2/2003 για το Κύπελλο UEFA.\nΙδού οι εκτός έδρας αγώνες της Ελλάδας με την Ουγγαρία:\n25/03/1938 Ουγγαρία-Ελλάδα 11-1 Προκριματικά Παγκοσμίου Κυπέλλου\n28/05/1977 Ουγγαρία-Ελλάδα 3-0 Προκριματικά Παγκοσμίου Κυπέλλου\n02/05/1979 Ουγγαρία-Ελλάδα 0-0 Προκριματικά Κυπέλλου Εθνών\n15/05/1983 Ουγγαρία-Ελλάδα 2-3 Προκριματικά Κυπέλλου Εθνών\n14/10/1987 Ουγγαρία-Ελλάδα 3-0 Προκριματικά Ευρωπαϊκού Πρωταθλήματος\nΣήμερα ξεκαθαρίζουν όλα και για την κλήρωση της τελικής φάσης του Euro 2008, η οποία θα γίνει στις 2 Δεκεμβρίου στη Λουκέρνη. Από τα αποτελέσματα της τελευταίας αγωνιστικής της προκριματικής φάσης θα διαμορφωθούν οριστικά τα γκρουπ δυναμικότητας.\nΓια την Eθνική μας ξέρουμε ότι μαζί με τις διοργανώτριες Αυστρία και Ελβετία θα είναι στο πρώτο γκρουπ δυναμικότητας. Αυτό που απομένει να μάθουμε είναι ποια θα είναι η τέταρτη του πρώτου γκρουπ την οποία θα αποφύγουμε στην κλήρωση. Οπως είναι τώρα τα πράγματα, το πιθανότερο είναι να μην πέσουμε πάνω στην Ολλανδία. Θα πέσει στο δεύτερο γκρουπ και θα ανέβει στο πρώτο η Γερμανία, αν οι «οράνιε» χάσουν στη Λευκορωσία και τα «πάντσερ» νικήσουν την Ουαλία. Ο άσος στο Αγγλία - Κροατία θα φέρει τους Άγγλους μαζί με Ιταλούς και Τσέχους στο 2ο γκρουπ και τους Κροάτες στο 3ο. Αυτό που προβληματίζει είναι το τελευταίο γκρουπ, όπου πιθανότατα θα βρεθούν Γάλλοι και Ισπανοί, κάτι που αυξάνει τον συντελεστή δυσκολίας. Στον διπλανό πίνακα μπορείτε να δείτε πώς θα διαμορφωθεί η βαθμολογία κάθε εθνικής ανάλογα με το αποτέλεσμά της την τελευταία αγωνιστική της προκριματικής φάσης.\n4.ΟΛΛΑΝΔΙΑ 2.542-2.458-2.417 (Λευκορωσία, εκτός)\n5.Κροατία 2.409-2.318-2.272 (Αγγλία, εκτός)\n6.Γερμανία 2.417-2.250-2.167 (Ουαλία, εντός)\n7.Ιταλία 2.364-2.273-2.227 (Ν. Φερόε, εντός)\n8.Τσεχία 2.333-2.250-2.208 (Κύπρος, εκτός)\n9.Αγγλία 2.318-2.227-2.182 (Κροατία, εντός)\n10.Πορτογαλία 2.269-2.231-με ήττα δεν προκρίνεται (Φινλανδία, εντός)\n11.Σουηδία 2.272-2.181-2.136 (Λετονία, εντός)\n12.Πολωνία 2.250-2.167-2.125 (Σερβία, εκτός)\n13.Ρουμανία 2.250-2.167-2.125 (Αλβανία, εντός)\n14.Γαλλία 2.182-2.090-2.045 (Ουκρανία, εκτός)\n15.Ισπανία 2.182-2.090-2.045 (Β. Ιρλανδία, εντός)\n16.Τουρκία 1.958-με ήττα ή ισοπαλία πιθανότατα δεν προκρίνεται (Βοσνία, εντός)\nΤο παιχνίδι με τον Παναθηναϊκό σηματοδοτεί για την ΑΕΛ μία νέα ευκαιρία να ξορκίσει την κακοδαιμονία που την κατατρέχει, επιστρέφοντας στις επιτυχίες. Δεδομένης της κινητοποίησης των φιλάθλων για τα εισιτήρια του ματς, είναι προφανές ότι και γι αυτούς η αναμέτρηση της Κυριακής αποτελεί κομβικό σημείο και ένα «καυτό» Αλκαζάρ θα είναι αναμφίβολα το καλύτερο τονωτικό για την ομάδα.\nΑπό αγωνιστικής πλευράς, οι «βυσσινί» είναι στο καλύτερο δυνατό σημείο, καθώς προηγήθηκε η διακοπή του πρωταθλήματος. Χθες το πρωί έτρεξαν αρκετά, με τον Κατσιαρό να κάνει ατομικό πρόγραμμα (κάκωση) και τον Βενέτη να αποχωρεί λόγω ενοχλήσεων. Αύριο θα ενσωματωθεί στην ομάδα ο Γκαλίτσιος (επιστρέφει από την Ελπίδων).\nΑναρτήθηκε από ΚΑΒΑΛΑΡΗΣ στις 7:05 μ.μ. Δεν υπάρχουν σχόλια:\nΗ διακοπή του πρωταθλήματος έδωσε την ευκαιρία στην ΑΕΛ να δουλέψει με ηρεμία, ώστε η ομάδα να παρουσιαστεί ακόμη καλύτερη στην επανέναρξη των υποχρεώσεων της και να επιστρέψει στις νίκες. Πρώτος αντίπαλος για την κυπελλούχο Ελλάδας, ο Παναθηναϊκός στο Αλκαζάρ και ο Γιώργος Δώνης, στη συνέντευξη Τύπου που παραχώρησε την Τετάρτη, τόνισε ότι σε αυτό το παιχνίδι η ομάδα του είναι αποφασισμένη για μια νέα αρχή. Από εκεί και πέρα, έκανε έναν απολογισμό της μέχρι τώρα πορείας της ομάδας, αναφέρθηκε στην Ευρώπη και σχολίασε τα μεταγραφικά σενάρια για τον Κλέιτον Σίλβα.\nΑναλυτικά όσα είπε ο Γιώργος Δώνης.\n«Για εμάς – το λέω ειλικρινά – το πρωτάθλημα ξεκινά την Κυριακή. Το ματς με τον Παναθηναϊκό είναι μια μεγάλη ευκαιρία για να αποδείξει η ΑΕΛ ότι είναι μια από τις καλύτερες ομάδες στην Ελλάδα. Είμαι βέβαιος ότι θα το αντιμετωπίσουμε χωρίς άγχος. Δεν υπάρχει λόγος, άλλωστε. Αν παρουσιάσουμε την ίδια εικόνα που δείξαμε σε πολλούς από τους προηγούμενους αγώνες, θα πάρουμε αυτό που πρέπει. Είμαι βέβαιος για την επιτυχία της ομάδας. Ωστόσο, απαιτείται συσπείρωση από όλους όσοι λειτουργούν γύρω από την ομάδα.\nΜας περιμένει ένα δύσκολο πρόγραμμα μέχρι το τέλος του πρώτου γύρου. Ήταν εξαρχής δύσκολο, αλλά έγινε πιο πολύ, από τη στιγμή που δεν καταφέραμε να εκμεταλλευτούμε βαθμολογικά τα 2-3 πιο βατά ματς στην έδρα μας».\nΓια τον μέχρι τώρα απολογισμό:\n«Τόσο στην Ελλάδα, όσο και στην Ευρώπη, αυτό που δείχνει η ομάδα μου, μου αρέσει πάρα πολύ. Γιατί παίζει δημιουργικό ποδόσφαιρο και η πιο σημαντική της κατάκτηση είναι ότι έχει κερδίσει την αναγνώριση των ουδέτερων φιλάθλων, αλλά και των οπαδών των άλλων ομάδων.\nΓενικώς τα συμπεράσματα που έχουμε βγάλει είναι και θετικά και αρνητικά, όσον αφορά στον καθαρά αγωνιστικό τομέα. Γιατί η ομάδα συνολικά, γίνεται σίγουρα καλύτερη και πιο δυνατή μέσα από τέτοιες δοκιμασίες. Οι παίκτες αποκτούν σημαντικές εμπειρίες όταν κοντράρονται με ομάδες άλλου επιπέδου, στοιχείο που τους βοηθάει να αποκτήσουν πνεύμα νικητή. Συν το γεγονός ότι συνηθίζουν σε δύο αγώνες την εβδομάδα, κάτι που θα μας βοηθήσει πολύ στη συνέχεια της σεζόν»\nΓια τα θετικά σημεία:\n«Η ομάδα παίζει δημιουργικό ποδόσφαιρο, έχει πολύ καλή κυκλοφορία μπάλας και ποικιλία στην επιθετική της ανάπτυξη, τόσο από τον κεντρικό άξονα, όσο και από τα πλάγια και δεν είναι τυχαίο ότι μαζί με τον Παναθηναϊκό είναι η πρώτη ομάδα στη Superleague σε τελικές προσπάθειες. Επίσης, είναι θετικό ότι καλύτερη συνοχή ανάμεσα στις γραμμές και είμαι πολύ ευχαριστημένος από τα τρεξίματα στη διάρκεια του αγώνα, λαμβάνοντας υπόψιν το δύσκολο πρόγραμμα με τα συνεχόμενα ματς σε Ελλάδα και Ευρώπη».\nΓια τα σημεία στα οποία η ομάδα χρειάζεται βελτίωση:\n«Πρώτον, η συμπεριφορά της αμυντικής τετράδας, στην οποία συμπεριλαμβάνω και τους οκτώ ποδοσφαιριστές που αγωνίζονται σε αυτές τις θέσεις. Χρειάζεται βελτίωση σε ζητήματα τακτικής που έχουν να κάνουν με συγκεκριμένες φάσεις, τοποθετήσεις, βοήθειες και καλύψεις μέσα στο παιχνίδι. Το δεύτερο είναι ότι μπορούμε να γίνουμε πιο αποτελεσματικοί στην επίθεση.\nΥπάρχουν διαστήματα στα οποία έχουμε την καθολική υπεροχή και δημιουργούμε πολλές φάσεις. Πρέπει λοιπόν σε αυτά τα χρονικά διαστήματα να μπορούμε να τελειώνουμε τα ματς σκοράροντας εύκολα. Τρίτον, είναι φανερό ότι όταν παίζουμε γρήγορα, το ποδόσφαιρο που αποδίδουμε είναι πολύ πιο εντυπωσιακό. Υπάρχουν, όμως, ποδοσφαιριστές που τους αρέσει να κρατούν τη μπάλα περισσότερο από ότι πρέπει κι αυτό είναι κάτι που θα πρέπει να διορθώσουμε. Επίσης, πρέπει να αυξήσουμε τον βαθμό ετοιμότητας των παικτών που έρχονται από τον πάγκο».\nΓια το τελικό συμπέρασμα:\n«Γενικώς, το διάστημα της διακοπής έφερε πολλά θετικά στην ομάδα. Μας έδωσε την ευκαιρία να ηρεμήσουμε – γιατί τα νεύρα ήταν... τεντωμένα μετά το ματς με τον Ηρακλή – και να δουλέψουμε όπως θέλαμε. Επίσης, έκανε καλό σε παίκτες που αντιμετώπιζαν προβλήματα τραυματισμού, όπως ο Αλεξάνδρου, ο Κώτσιος, ο Νταμπίζας, ο Βενετίδης, ο Γκίκας, αφού τους δόθηκε η ευκαιρία να δουλέψουν σωστά στον τομέα της φυσικής κατάστασης. Γιατί πολλοί από αυτούς, επειδή ακριβώς ήταν χρήσιμοι και απαραίτητοι για την ομάδα και έπρεπε να παίζουν Πέμπτη-Κυριακή, δεν είχαν τη δυνατότητα να προπονηθούν με την ένταση που θα θέλαμε.\nΕίμαστε πολύ ευχαριστημένοι, για παράδειγμα, όταν βλέπουμε τον Νταμπίζα να προπονείται σε φουλ ρυθμούς για 10 σερί ημέρες. Είναι εντελώς διαφορετική η εικόνα της ομάδας σε σχέση με το προηγούμενο διάστημα. Αλλά και στο κομμάτι της τακτικής μας βοήθησε η διακοπή, κυρίως στο να προσαρμοστούν τα νέα παιδιά, τα οποία έχουν μεν πολύ ταλέντο, αλλά υστερούσαν στον συγκεκριμένο τομέα. Ήταν συγκεντρωμένοι στο τι θα κάνουμε όταν έχουμε τη μπάλα στην κατοχή μας, αλλά χωρίς τη μπάλα είχαμε σε αρκετές περιπτώσεις λάθος τοποθετήσεις.\nΓια να δουλέψεις στην τακτική χρειάζεται τουλάχιστον 22 ποδοσφαιριστές. Μέχρι πρότινος, όμως, δεν είχαμε αυτή τη δυνατότητα λόγω των συνεχόμενων αγώνων σε Ελλάδα και Ευρώπη. Γενικά αυτό που βλέπω με ικανοποιεί. Σίγουρα υπάρχουν στοιχεία τα οποία πρέπει να βελτιώσουμε, αλλά σε σχέση με αυτό που ονειρευόμαστε για την ΑΕΛ, νομίζω ότι βρισκόμαστε σε πολύ καλό δρόμο».\n«Το ματς με την Αλκμάαρ είναι καθοριστικό γιατί εμείς μαζί με τους Ολλανδούς και τη Νυρεμβέργη θα παλέψουμε για την 3η θέση. Αν πάρουμε ένα θετικό αποτέλεσμα στο Αλκμάαρ - και πόσο μάλλον αν είναι νικηφόρο - θα γίνουμε το φαβορί για το τρίτο εισιτήριο».\nΓια τα μεταγραφικά σενάρια που εμπλέκουν τον Κλέιτον και κατά πόσο μπορεί να επηρεάσουν την ομάδα ή τον ίδιο τον ποδοσφαιριστή:\n«Έχουμε περάσει από μια δύσκολη διαδικασία και έχουμε δουλέψει όλοι πάρα πολύ, ώστε ο Κλέιτον να φτάσει στο επιθυμητό σημείο να λειτουργεί πειθαρχημένα και προς όφελος της ομάδας μέσα στο γήπεδο. Γιατί τα προσόντα και οι ικανότητές του ήταν δεδομένα. Το καταφέραμε με πολύ κόπο και αν υπάρχει ενδιαφέρον από άλλες ομάδες είναι κάτι σημαντικό και μας χαροποιεί. Το ίδιο θεωρώ ότι ισχύει και για τον οποιονδήποτε παίκτη βρίσκεται σε αυτή τη θέση».\nΑναρτήθηκε από ΚΑΒΑΛΑΡΗΣ στις 6:59 μ.μ. Δεν υπάρχουν σχόλια:\nΜε κορυφαίο τον Κώστα Μήτρογλου, η Εθνική ομάδα ποδοσφαίρου των Ελπίδων νίκησε την αντίστοιχη της Αλβανίας με 2-1 στη Λεωφόρο, στο πλαίσιο της προκριματικής φάσης του Ευρωπαϊκού Πρωταθλήματος του 2009 και και παρέμεινε ζωντανή στο κυνήγι της πρόκρισης στα τελικά της διοργάνωσης, αν και οι ελπίδες του αντιπροσωπευτικού συγκροτήματος είναι κυρίως μαθηματικές και όχι ρεαλιστικές.\nΗ ομάδα του Νίκου Νιόπλια ήταν καλύτερη και πήρε δίκαια τη νίκη, στην αναμέτρηση που διεξήχθη στο "Απόστολος Νικολαΐδης", στο πλαίσιο του 1ου ομίλου των προκριματικών για το EURO 2009 και έφτασε τους 13 βαθμούς, πέντε λιγότερους από τη δεύτερη Κροατία.\nΤο ελληνικό συγκρότημα προηγήθηκε δύο φορές στο σκορ, με τους Χριστοδουλόπουλο (28' πέναλτι) και Μήτρογλου (54'), ενώ η Αλβανία ισοφάρισε προσωρινά στο 34' με τον Σούκαϊ.\nΣτις αναμετρήσεις του 1ου ομίλου, την Τετάρτη (21/11), σημειώθηκαν τα εξής αποτελέσματα:\nΝησιά Φαρόε-Ιταλία 0-1\nΗ βαθμολογία (αγώνες-βαθμοί)\nΙταλία 7 19\nΚροατία 8 18\nΕλλάδα 7 13\nΑλβανία 7 10\nΝησιά Φαρόε 8 3\nΑζερμπαϊτζάν 7 1\nH AMSTEL παίζει μπάλα και με την ιδιότητα του επίσημου υποστηρικτή της ΑΕΛ, δίνει ραντεβού την Παρασκευή το μεσημέρι στο αγαπημένο στέκι των Λαρισαίων café “Gossip”. Ένα ξεχωριστό happening με τη συμμετοχή του προπονητή της ομάδας μας, Γιώργου Δώνη, των αρχηγών Νίκου Νταμπίζα και Στέλιου Βενετίδη και προσκεκλημένους τους φίλους της ομάδας, τους οποίους περιμένουν πολλές εκπλήξεις, πρωτότυπα αναμνηστικά δώρα και 15 διπλά εισιτήρια για την αναμέτρηση της Κυριακής με τον Παναθηναϊκό.\nΤο κείμενο της πρόσκλησης της AMSTEL:\n«Η AMSTEL, χορηγός της ΑΕΛ και της Superleague σας καλεί σε ανοιχτή συζήτηση με τον προπονητή της ΑΕΛ, κ. Γιώργο Δώνη και τους ποδοσφαιριστές της ομάδας Νίκο Νταμπίζα και Στέλιο Βενετίδη, την Παρασκευή 23 Νοεμβρίου και ώρα 12 το μεσημέρι στο café “Gossip” (Κούμα 5 και Ρούσβελτ γωνία) στη Λάρισα, ενόψει του αγώνα με τον Παναθηναϊκό».\nΣυνεχίζεται από το επίσημο κατάστημα της ΑΕΛ, Vissini Store (οδός Μανωλάκη 1) η διάθεση των εισιτηρίων για την αναμέτρηση με τον Παναθηναϊκό, που θα γίνει στο Στάδιο Αλκαζάρ την Κυριακή 25 Νοεμβρίου, στο πλαίσιο της 9ης αγωνιστικής της Superleague. Το Vissini Store θα παραμείνει ανοικτό για τη διάθεση εισιτηρίων κατά τις ημέρες και ώρες λειτουργίας των καταστημάτων και εκτάκτως το απόγευμα της Πέμπτης 22/11 από τις 17:00 έως τις 21:00 για την καλύτερη εξυπηρέτηση των φίλων της ομάδας. Οι τιμές των εισιτηρίων ανά θύρα έχουν ως εξής:\nΑναρτήθηκε από ΚΑΒΑΛΑΡΗΣ στις 6:48 μ.μ. Δεν υπάρχουν σχόλια:\nΓια την πορεία της ομάδας μέχρι τώρα και την πρωτιά στο βαθμολογικό πίνακα μίλησε χθες ο προπονητής του Παναθηναϊκού, Ζοσέ Πεσέιρο. Ο Πορτογάλος τεχνικός ξεκαθάρισε ότι δεν έχει κριθεί τίποτα ακόμη και ότι οι παίκτες του και ο ίδιος οφείλουν να επιδείξουν ανάλογο επαγγελματισμό, ώστε να επιτευχθούν οι στόχοι της ομάδας.\nΣχετικά με το πρόγραμμα της ομάδας στη συνέχεια και κυρίως τη Λάρισα που θα αντιμετωπίσει την Κυριακή ο Παναθηναικός, ο Ζοσέ Πεσέιρο δήλωσε:\n«Θα προσπαθήσουμε να έχουμε όλους τους παίκτες στην καλύτερη δυνατή κατάσταση. Θα βάλουμε πάνω απ' όλα την ομάδα, που είναι και το πιο σημαντικό. Ξέρουμε ότι έχουμε πολλά και δύσκολα παιχνίδια. Αλλά έχω εμπιστοσύνη στην ομάδα μου και σε αυτό που μπορούμε να παρουσιάσουμε μέσα στο γήπεδο. Το μόνο που μας απασχολεί τώρα είναι η Λάρισα. Ένα ματς πάρα πολύ σημαντικό και πάρα πολύ δύσκολο. Απέναντι σε μία πολύ καλή ομάδα, με καλούς παίκτες και θετικό ποδόσφαιρο. Βέβαια, ο προπονητής της Λάρισας είναι αυτός που πιστώνεται το θετικό ποδόσφαιρο που παίζει η ομάδα του. Ειλικρινά, όσες φορές την παρακολούθησα, μου άρεσε πάρα πολύ το ποδόσφαιρο που παρουσίασε και θεωρώ ότι η θέση που έχει δεν ανταποκρίνεται στην πραγματική αξία της. Είναι μία ομάδα αρκετά άτυχη, θα μπορούσα να πω. Όπως με τη Ζενίτ, που πιστεύω ότι δεν θα έπρεπε να χάσει μέσα στην έδρα της».\nΓια την πρωτιά του «τριφυλλιού» ο Πορτογάλος τεχνικός τόνισε:\n«Σίγουρα ήταν πολύ δύσκολο να βρεθούμε στην πρώτη θέση και είναι πολύ δύσκολο να κρατηθούμε εκεί. Πιστεύουμε, όμως, ότι μπορούμε να κρατηθούμε στην κορυφή. Με ακόμα μεγαλύτερη ταπεινότητα, διότι τώρα που είμαστε πρώτοι πρέπει να δείξουμε την ταπεινότητά μας. Με μεγαλύτερο επαγγελματισμό, με μεγαλύτερη προσπάθεια, με μεγαλύτερη αφοσίωση, με μεγαλύτερη συγκέντρωση και προσοχή, με μεγαλύτερη και καλύτερη ξεκούραση, με καλύτερη προπόνηση, με καλύτερη διατροφή, γιατί η υπευθυνότητα πλέον είναι μεγαλύτερη. Αν τηρήσουμε όλους αυτούς τους κανόνες, θα είναι λιγότερο δύσκολο. Όχι ότι θα είναι εύκολο, πάντα θα παραμένει δύσκολο, αλλά σε μικρότερο βαθμό. Αν αρχίσουμε να πετάμε στα σύννεφα επειδή είμαστε πρώτοι στην 8η αγωνιστική ή αν νιώσουμε χορτασμένοι επειδή είμαστε πρωτοπόροι, τότε... Αυτό ισχύει και για μένα και για όλους τους παίκτες. Η γιορτή θα γίνει... όταν είναι να γίνει. Στο τέλος του πρωταθλήματος και όχι τώρα. Για να στεφθούμε πρωταθλητές έχουμε ακόμα πολύ δρόμο. Πολύ δρόμο...».\nΑναρτήθηκε από ΚΑΒΑΛΑΡΗΣ στις 6:44 μ.μ. Δεν υπάρχουν σχόλια:\n16:15 MEGA: ΕΛΛΑΔΑ-ΑΛΒΑΝΙΑ Πρόκριματικά Euro 2009 Ελπίδων (Ζ)\n18:30 ΣΠΟΡ+: ΚΥΠΡΟΣ – ΤΣΕΧΙΑ Προκριματικά Euro 2008 (Ζ)\n20:45 SS3: ΟΛΥΜΠΙΑΚΟΣ - ΠΡΟΚΟΜ Euroleaguε: Φάση Ομίλων (Ζ)\n21:00 SS2: ΔΑΝΙΑ - ΙΣΛΑΝΔΙΑ Προκριματικά Euro 2008 (Ζ)\n21:00 ΣΠΟΡ+: ΙΣΠΑΝΙΑ – Β. ΙΡΛΑΝΔΙΑ Προκριματικά Euro 2008 (Ζ)\n21:15 MEGA: ΟΥΓΓΑΡΙΑ-ΕΛΛΑΔΑ Προκριματικά Euro 2008 (Ζ)\n22:00 ΣΠΟΡ+: ΑΓΓΛΙΑ – ΚΡΟΑΤΙΑ Προκριματικά Euro 2008 (Ζ)\n00:05 ΣΠΟΡ+: ΣΟΥΗΔΙΑ – ΛΕΤΟΝΙΑ Προκριματικά Euro 2008 (M)\n20:00 SS3: EUROLEAGUE SHOW\n23:15 MEGA: ΠΑΜΕ EURO\nΑναρτήθηκε από ΚΑΒΑΛΑΡΗΣ στις 8:04 π.μ. Δεν υπάρχουν σχόλια:\nΑναρτήθηκε από ΚΑΒΑΛΑΡΗΣ στις 8:01 π.μ. Δεν υπάρχουν σχόλια:\n21/11/1995 Κατά τη διάρκεια του Παγκοσμίου Πρωταθλήματος Άρσης Βαρών που διεξάγεται στην Κίνα ο Πύρρος Δήμας θριαμβεύει με 2 χρυσά, 1 αργυρό και ένα παγκόσμιο ρεκόρ σηκώνοντας 212 κιλά στο ζετέ. Ο Κάχι Καχιασβίλι σαρώνει στα 99 κιλά με 2 χρυσά, 1 χάλκινο, 3 πανελλήνια ρεκόρ και ισοφάριση του παγκοσμίου ρεκόρ στο ζετέ, ο Βαλέριος Λεωνίδης κερδίζει 3 αργυρά, ο Βίκτωρ Μήτρου 2 χάλκινα, η Γιώτα Αντωνοπούλου 3 χάλκινα στα 83 κιλά και η Μαρία Χριστοφορίδου 1 χάλκινο μετάλλιο\n21/11/1992 Ο Αμερικανός γκαρντ του Ηρακλή Steve Bart παίζει τον τελευταίο του αγώνα στην Ελλάδα εναντίον του Σπόρτιγκ στα Πατήσια για την 9η αγωνιστική και σημειώνει τους 36 από τους 78 πόντους της ομάδας του. Λίγες ημέρες μετά, θα συλληφθεί στο αεροδρόμιο για κατοχή ναρκωτικών και θα απελαθεί\n21/11/1991 Ο Γάλλος Gerard d' Aboville φτάνει στις ΗΠΑ από την Ασία έχοντας διασχίσει ολόκληρο τον Ειρηνικό Ωκεανό κωπηλατώντας. Ξεκίνησε στις 11/7 και ταξίδεψε 6.300 μίλια\n21/11/1988 Μέλος της θρυλικής ομάδας των NY Yankees, ο 85χρονος Carl Hubbell πεθαίνει στο νοσοκομείο όπου είχε μεταφερθεί μετά από αυτοκινητικό ατύχημα δυο ημέρες νωρίτερα\n21/11/1977 Το Concorde κάνει την πρώτη του πτήση από το Λονδίνο στη Νέα Υόρκη\n21/11/1976 Ο 55χρονος Κάζιμιρ Γκόρσκι, προπονητής της Εθνικής Πολωνίας υπογράφει με τον Παναθηναϊκό διαδεχόμενος τον Αϊμορέ Μορέϊρα, που παρότι επιτυχημένος με την εθνική Βραζιλίας δεν πήρε το πρωτάθλημα με τον ΠΑΟ την προηγούμενη σεζόν ενώ ξεκίνησε πολύ άσχημα την τρέχουσα με αποτέλεσμα να αντικατασταθεί από τον Αντώνη Μηγιάκη και τον Νίκο Τζουνάκο\n21/11/1888 Αποφασίζεται στην Αγγλία ότι η νίκη στο ποδόσφαιρο ισοδυναμεί με δύο βαθμούς, η ήττα με μηδέν και η ισοπαλία με ένα. Οι πρώτοι αγώνες παίζονται στις 8/9/1888 αλλά θα περάσει ένας αιώνας περίπου για να αλλάξει το σύστημα σε 3-0-1.\nΑναρτήθηκε από ΚΑΒΑΛΑΡΗΣ στις 7:58 π.μ. Δεν υπάρχουν σχόλια:


08/11/2016, 06:38 Upd: 08/11/2016, 10:43 72\nΟ υπουργός, όμως, δεν απάντησε\nTo θέμα το είχε φέρει στην βουλή κάποιος βουλευτής και μάλιστα πρόσφατα. Τους είχανε προειδοποιήσει αλλά ο υπουργός υγείας δεν καταδέχτηκε να απαντήσει. "Επειδή λέγεται πως ο λόγος που δεν πραγματοποιούνται εμβολιασμοί κατά του εν λόγω τύπου μηνιγγίτιδος είναι η τιμή του εμβολίου για ποιο λόγο το υπουργείο διακινδυνεύει τη ζωή και την υγεία εκατομμυρίων νέων Ελληνόπαιδων, ενώ ταυτόχροvα διαθέτει εκατομμύρια ευρώ για την σίτιση και την περίθαλψη λαθρομεταναστών;" Αθήνα, 21/10/2016\nδιαβάζοντας τις απόψεις πολλών εδώ μέσα .. ένα έχω να πω.. κάνουμε ολόκληρο σαματά για τα εμβόλια των παιδιών από τη Συρία, γνωρίζοντας ότι τα δικά μας δεν έχουν κάνει τα δικά τους?\nΑυτό το εμβόλιο γίνεται σε 2 δόσεις Χ 100 = 200 σύνολο. Δεν καλύπτεται από τους ασφαλιστικούς φορείς. Προφανώς οι άνεργοι γονείς που έχουν 2 παιδιά (όπως εμείς) δεν μπορούν να αναλάβουν το κόστος των 400 . Καληνύχτα Ελλάδα.\nΤο συγκεκριμενο εμβολιο ειναι πανάκριβο και δεν καλύπτεται απο τα ταμεια. Ηρθε η ωρα το κρατος να προνοήσει...\nΚριμα πολυ για το αθωο κοριτσακι\nΚαιρος να εχουμε κρατος που να λειτουργει για τους πολιτες και οχι για την μπανανια που ταιζει τους 300 αργοσχολους πισινους στο καφενειο στο Συνταγμα.\n@15:44Το συγκεκριμενο εμβολιο δεν καλύπτεται ....\nΕ..ας απολύσει το κράτος ορισμένους Υπουργούς και τσιράκια τους(!) μα ούτως αλλιώς άχρηστοι μας είναι...και ας αγοραστούν εμβόλια για όλα τα παιδιά!\nΑυτά είναι δοκιμασίες του Υψίστου. Ο Θεός στέλνει τις αρρώστιες ΑΚΟΜΑ και σε πιστούς για να δει αν πιστεύουμε πραγματικά ή όχι. Τα λένε οι Γραφές...\nΟΣΟΙ ΓΡΑΦΟΥΝ ΔΕΝ ΕΙΝΑΙ ΓΟΝΕΙΣ\nΕΣΥ ΔΕ ΟΡΘΟΔΟΞΕ..... ΑΜΟΛΑ ΚΑΛΟΥΜΠΑΑΑΑΑΑ. ΔΕΝ ΕΧΕΙΣ ΤΟ ΘΕΟ ΣΟΥ, ΓΙΑΤΙ ΑΝ ΤΟΝ ΕΙΧΕΣ ΔΕΝ ΘΑ ΕΓΡΑΦΕΣ ΜΛΚΙΕΣ ΣΤΟ ΟΝΟΜΑ ΤΟΥ.\nεσυ τρολ 15:05. το μονο που κανεις συνεχως ,ειναι να ενοχοποιεις τον Θεο για ολα....και να αποπροσανατολιζεις τους ανθρωπους.\nΤι διαβαζουμε;τι λετε;δηλαδη αν το παθαινε αυτο παιδι/εγγονι σου θα ελεγες ολα καλα;μου το εστειλε ο Θεος για να με δοκιμασει;\nΜία απορία έχω το κοριτσάκι είχε κάνει το εμβόλιο;\nΌχι βέβαια, αν το είχε κάνει, θα ήταν αλλιώς τα πράγματα ...\nΣύμφωνα σε όλα τα παραπάνω και πρόσθετων ότι οι φαρμακοβιομηχανίες μας βλέπουν ως πορτοφόλια.\nΚαλά που το καταλάβες. Όπως οι τράπεζες έτσι και οι φαρμακοβιομηχανίες δεν είναι φιλανθρωπικά ιδρύματα. Ξέρεις πόσο κοστίζει η ανάπτυξη ενός φαρμάκου;\nΒρε δεν εμβολιαζομαστε οτι και να κανετε\nΕσύ δεν χρειάζεσαι εμβόλιο, αλλά ψυχίατρο\nΕσύ κάνε ό,τι θέλεις. Αν νομίζεις πως είναι εξυπνάδα το να μην εμβολιαστείς εσύ ή να μην εμβολιάσεις το παιδί σου, δικαίωμά σου. Μην προβάλεις όμως και την άνευ αιτιολόγησης και,φυσικά, λογικής αυτή τη δογματική σου άποψη. Οι επιστήμονες και οι υγειονομικέ αρχές της χώρας οφείλουν να προασπίσουν τη δημόσια υγεία και πάνω απ' όλα να δίνεται η δυνατότητα στους νοήμονες ανθρώπους να προστατευτούν από λοιμώδη νοσήματα και να προστατέψουν τα παιδιά τους. Η άγνοια, ο σκοταδισμός, η αμάθεια και ο αναλφαβητισμός ανήκει στην εποχή του Μεσαίωνα, όχι στον 21ο αιώνα.\nΤους είπε το σύστημα:παίξτε χρηματιστήριο. Πήγαν όλοι σαν τ αρνιά παίξαν και τους ξαφρίσανε. Τους είπε το σύστημα:δανειστείτε για σπίτια και διακοποδάνεια ότι εισόδημα και να χετε.Τους πίστεψαν και τώρα τους παίρνουν τη γη. Τώρα τους λένε:εμβολιαστείτε,και μη σκάτε για παρενέργειες. Θα πάνε σαν τ αρνιά. Το 1987 εξανάγκασαν να εμβολιαστούν 45 άνθρωποι με το νέο εμβόλιο της ηπατίτιδας β.Εγώ αρνήθηκα με συνέπειες βέβαια. Από τους 45 οι 7 έγιναν φορείς ηπατίτιδας β!!! και παρέμειναν...Εγώ περίμενα να περάσουν 10 χρόνια κι έκανα το τροποποιημένο κι αυτό λόγω επαγγέλματος. Όχι ζωντανό και αδρανοποιημένο τον ιό, αλλα dna από την κάψα του.Μην πέφτετε με τα μούτρα σε ότι σας σερβίρουν.Ας δοκιμαστεί πρώτα κάποια χρόνια. Με το εμβόλιο του hpv είδατε στο αμέρικα πόσες παραλήσεις και μυοπάθειες εμφανίστηκαν αμέσως μετά τον εμβολιασμο? Τώρα ο καθένας ό,τι θέλει επιλέγει.\nΚαλησπέρα σε όλους, το εμβόλιο αυτό που είναι το Bexsero αν θυμάμαι καλά, το κάναμε πέρισυ το Φεβρουάριο στην μικρή μας που είχε κλείσει τα 4 σε δύο δόσεις αν μήνα με κόστος 100 ευρω η δόση.Είχα μιλήσει με τον παιδιατρό μου, του είχα πει τότε διαβάζοντας στο ιντερνετ ότι τα ποσοστά να νοσίσει κανείς είναι πολύ χαμήλα -γιάτι να το κάνουμε- και η απάντηση του ήταν ναι έχεις δίκιο αλλά αν στο μικρό αυτο ποσοστο ειναι το δικό σου παιδί? Έτσι προχωρήσαμε.Παρενέργεις δεν είχαμε πέραν οτι πρήστηκε το χεράκι της για λίγο . Πέραν, του γεγονότος οτι ναι οι φαρμακευτικές κερδίζουν αρκετά, δεν πρέπει να σκεφτούμε και λίγο ποσα έχει καταφέρει η επιστήμη τα τελευταία χρόνια και να προσφέρουμε σαν γονείς την καλύτερη ασπίδα που μπορούμε για τα παιδιά μας.\nεγω το εκανα και στα 4 παιδια 2 δωσεις και εσκασα 104χ8 = 832 + 70 παιδιατρος = 900 κατοσταρικα τσακ μπαμ....αλλα με αυτα δεν παιζω, και 5000 χιλιαρικα να καναν θα τα δινα παλι...\nΕδώ υπάρχει παιδίατρος που δεν εμβολιάζει τα παιδιά της και έφτιαξε πλαστό χαρτί για να τα γράψει στο δημοτικό. Ωραίο; Μόλις μου το είπαν έμεινα κάγκελο! Επαγγελματίας! Θέτει σε κίνδυνο όλους!\nέκανε, λες να μην ξέρει; Πάντως τρελή δεν είναι.Έχει τα δίκια της.


Χιόνι στην Αθήνα - Προβλήματα στην κυκλοφορία των οχημάτων | Documento\nΔιαβάζετε: ΧΙΟΝΙ ΣΤΗΝ ΑΘΗΝΑ - ΠΡΟΒΛΗΜΑΤΑ ΣΤΗΝ ΚΥΚΛΟΦΟΡΙΑ ΤΩΝ ΟΧΗΜΑΤΩΝ\nΧιόνι στην Αθήνα - Προβλήματα στην κυκλοφορία των οχημάτων\n9.01.2017 | 20:45\n10.01.2017 | 07:04\nΤο χιόνι που περίμεναν τόσες ημέρες οι Αθηναίοι άρχισε να πέφτει από το βράδυ της Δευτέρας στο κέντρο της πρωτεύουσας και εντονότερα στα βόρεια προάστια. Κλειστά αύριο Τρίτη, τα σχολεία και οι βρεφονηπιακοί σταθμοί στην Αθήνα.\nΗ μετεωρολογική υπηρεσία είχε προβλέψει ότι οι χιονοπτώσεις θα ήταν έντονες σε περιοχές όπως το Βόρειο Αιγαίο, η Εύβοια και οι Σποράδες, ενώ στα λευκά αναμενόταν να ντυθούν περιοχές και στην Αττική, την Πελοπόννησο, τις Κυκλάδες και την Κρήτη.\nΕντωμεταξύ, για νέο κύμα κακοκαιρίας προειδοποιεί η ΕΜΥ σε νέο έκτακτο δελτίο της. Η Εθνική Μετεωρολογική Υπηρεσία κάνει λόγο για νέο γύρο σφοδρών χιονοπτώσεων από την Τετάρτη με τα φαινόμενα να συνεχίζονται έως και την Πέμπτη.\nΜάλιστα, εκτός από τις πυκνές χιονοπτώσεις που θα ξεκινήσουν από τα δυτικά, κύριο χαρακτηριστικό των φαινομένων θα είναι οι ισχυρές βροχές και καταιγίδες στα νησιά και οι θυελλώδεις άνεμοι στα πελάγη.\nΣύμφωνα με την ΕΜΥ, τα φαινόμενα θα συνεχιστούν έως την Πέμπτη, που σημαίνει ότι οι κάτοικοι όλης σχεδόν της χώρας θα πρέπει να προετοιμαστούν για άλλες 72 ώρες έντονων καιρικών φαινομένων.\nΤα φαινόμενα που επηρεάζουν το μεγαλύτερο μέρος της χώρας θα συνεχιστούν με αμείωτη ένταση μέχρι και το βράδυ της Τρίτης ενώ νέα επιδείνωση αναμένεται από την Τετάρτη και από τα δυτικά.\nΠροβλήματα και στην Πελοπόννησο: Μερική απαγόρευση κίνησης οχημάτων\nΗ απαγόρευση τέθηκε σε ισχύ από τις 10:00 σήμερα το βράδυ και θα αρθεί με νεότερη απόφαση.\n* Στο οδικό δίκτυο του νέου αυτοκινητοδρόμου Κορίνθου-Τρίπολης-Καλαμάτας, από το 84ο χιλιόμετρο έως το 210ο χιλιόμετρο. * Στο οδικό δίκτυο του νέου αυτοκινητοδρόμου Λεύκτρου-Σπάρτης. * Στο οδικό δίκτυο του νέου αυτοκινητοδρόμου Αθηνών-Κορίνθου-Πατρών, από 84ο χιλιόμετρο έως 159ο χιλιόμετρο. * Στο εθνικό οδικό δίκτυο Τρίπολης-Καλαμάτας. * Στο εθνικό οδικό δίκτυο Τρίπολης-Πύργου. * Στο εθνικό οδικό δίκτυο Τρίπολης-Σπάρτης. * Στο εθνικό οδικό δίκτυο Τρίπολης-Άργους. * Στο παλαιό εθνικό οδικό δίκτυο Τρίπολης-Λεβιδίου-Κανδήλας.\nΚλειστά αύριο πολλά σχολεία στο δήμο Κορυδαλλού λόγω της αποψινής χιονόπτωσης\nΑθήνα: Κλειστά αύριο τα σχολεία και οι βρεφονηπιακοί σταθμοί


Φουλ για ισχυρός ο ΠΑΟΚ - inpaok.com\nΓια να βρεθεί για πρώτη φορά στους χρυσοφόρους ομίλους του Champions League, ο ΠΑΟΚ πρέπει να περάσει τρεις προκριματικούς γύρους, κάτι δύσκολο, μα όχι ακατόρθωτο! Όλη η διαδρομή που πρέπει να κάνει ο Δικέφαλος μέχρι να φτάσει στη Γη της Επαγγελίας.\nΕίναι ένα τεράστιο απωθημένο για ολόκληρο το ασπρόμαυρο οικοσύστημα του ΠΑΟΚ. Ακούγεται απίστευτο, μα μέχρι σήμερα 137 ομάδες από 33 διαφορετικές χώρες έχουν πάρει γεύση από ομίλους Champions League, όχι όμως μία ομάδα που βρίσκεται αυτή τη στιγμή στην 49η θέση του συλλογικού ranking της UEFA!\nΟ Δικέφαλος θα επιχειρήσει για μία ακόμα φορά μέσω των καλοκαιριών προκριματικών να γευτεί τον δικό το απαγορευμένο καρπό, σε ένα μονοπάτι δύσβατο και με πολλές δυσκολίες.\nΓια να κουνηθεί σεντόνι στην Τούμπα πρέπει ο ΠΑΟΚ να κάνει (τουλάχιστον μία) υπέρβαση στο μονοπάτι ως εκεί.\n1. Τι διαφορές υπάρχουν φέτος;\nΗ διαδικασία πρόκρισης αλλάζει από φέτος για το μονοπάτι των μη πρωταθλητών, τόσο σε ότι αφορά τις ομάδες που θα συμμετέχουν, όσο και στο format της διαδικασίας. Τα εισιτήρια για τους μη πρωταθλητές από 5 έγιναν μόλις 2, όμως από την εξίσωση βγήκαν ομάδες από την Ισπανία, την Αγγλία, την Ιταλία και την Γερμανία που έκαναν απαγορευτικά τα όνειρα για τις ελληνικές ομάδες.\n2. Πόσους γύρους πρέπει να περάσει ο ΠΑΟΚ για να μπει στους ομίλους;\nΟ ΠΑΟΚ θα εκκινήσει την ευρωπαϊκή του διαδρομή από τον 2ο προκριματικό του Champions League και καλείται να περάσει τρεις γύρους, αν θέλει να βρεθεί στους χρυσοφόρους ομίλους. Είναι δεδομένο ότι θα ξεκινήσει την προσπάθεια του το διήμερο 24 / 25 Ιουλίου, ενώ οι επαναληπτικοί θα διεξαχθούν το διήμερο 31 Ιουλίου / 1η Αυγούστου.\n3. Πότε θα ξέρει ο ΠΑΟΚ τον αντίπαλο του;\nΟ ΠΑΟΚ θα μάθει τον πρώτο του αντίπαλο στον 2ο προκριματικό, πολύ νωρίς στις 19 Ιουνίου, επομένως θα έχει τον χρόνο για να κάνει τον ανάλογο σχεδιασμό. Από εκεί και έπειτα, η κλήρωση για τον τρίτο προκριματικό είναι προγραμματισμένη στις 23 Ιουλίου (πριν δηλαδή γίνουν τα παιχνίδια του δεύτερου προκριματικού), ενώ η κλήρωση των πλέι-οφ θα γίνει στις 6 Αυγούστου.\n4. Ο ΠΑΟΚ θα είναι στους ισχυρούς;\nΌλα δείχνουν (αν τα πράγματα κυλήσουν φυσιολογικά) ότι ο ΠΑΟΚ θα βρίσκεται στο γκρουπ των ισχυρών στον 2ο προκριματικό γύρο του Champions League, αλλά μόνο εκεί. Αν ο Δικέφαλος του Βορρά βρεθεί στον τρίτο προκριματικό ή στα πλέι-οφ είναι ΔΕΔΟΜΕΝΟ ότι θα βρίσκεται στους ανίσχυρους.\nΣτην διαδικασία θα μπουν ουσιαστικά 11 μη πρωταθλητές που θα παλέψουν για τα 2 χρυσά εισιτήρια. Η κατάσταση έχει ξεκαθαρίσει 100% μόνο σε τρία πρωταθλήματα, ωστόσο υπάρχουν ισχυρές ενδείξεις για την κατάσταση σε όλα τα υπόλοιπα.\nΕδώ τα πράγματα είναι σχετικά πιο απλά. Στην κληρωτίδα θα μπουν 6 ομάδες, που θα σχηματίσουν τρία ζευγάρια. Εκτός συγκλονιστικού απροόπτου ο Άγιαξ (οριστικά δεύτερη στην Ολλανδία) και η Βασιλεία (δεύτερη στην Ελβετία) θα βρίσκονται στους ισχυρούς και λογικά μαζί τους θα βρεθεί και ο ΠΑΟΚ, που έχει συντελεστή 29.500.\nΣτους ανίσχυρους θα βρεθεί η δεύτερη ομάδα της Τσεχίας (τέσσερις αγωνιστικές πριν το φινάλε η Σλάβια Πράγας βρίσκεται στο +2 από την Σίγκμα Όλομουτς) και η δεύτερη ομάδα της Αυστρίας που κατά 99% θα είναι η Στουρμ Γκρατς (στο +6 από την Λίντσερ τέσσερις στροφές πριν το τέλος).\nΤο αν ο ΠΑΟΚ θα βρεθεί στους ισχυρούς θα εξαρτηθεί από την κατάληξη του πρωταθλήματος Τουρκίας. Εκεί, η Μπασάκσεχιρ βρίσκεται αυτή τη στιγμή στην δεύτερη θέση ένα βαθμό πίσω από την Γαλατασαράι, τρεις αγωνιστικές πριν το τέλος.\nΑμφότερες έχουν πολύ εύκολο πρόγραμμα και όλα δείχνουν ότι πάνε για το απόλυτο, κάτι που θα φέρει την Μπασάκσεχιρ στον δρόμο των μη πρωταθλητών και επομένως υποψήφιο αντίπαλο του ΠΑΟΚ.\nΓια να το πούμε με απλά ελληνικά. Αν η Γαλατασαράι πάρει το πρωτάθλημα στην Τουρκία, τότε ο ΠΑΟΚ μπαίνει στους ισχυρούς με αντιπάλους μία εκ των Μπασάκσεχιρ, Σλάβια Πράγας (ή Σίγκμα Όλομουτς) Στουρμ Γκρατς, ενώ στην απίθανη περίπτωση που το πρωτάθλημα Τουρκίας καταλήξει στα χέρια της Μπασάκσεχιρ, τότε ο ΠΑΟΚ πάει στους ανίσχυρους με πιθανούς αντιπάλους μία εκ των Βασιλεία, Άγιαξ, Γαλατασαράι.\nΑν ο ΠΑΟΚ περάσει τον πρώτο σκόπελο, τότε εδώ αρχίζουν τα πραγματικά δύσκολα. Διότι στις τρεις ομάδες που θα έχουν προκριθεί από τον δεύτερο προκριματικό, προστίθενται και άλλα πέντε θηρία και θα σχηματίσουν τέσσερα νέα ζευγάρια.\nΟ 2ος στο πρωτάθλημα Ουκρανίας: Αυτή τη στιγμή η Ντιναμό Κιέβου βρίσκεται στο -3 από την κορυφή τρεις στροφές πριν το τέλος, όμως υποδέχεται την Σαχτάρ Ντόνετσκ την τελευταία αγωνιστική στο απόλυτο ντέρμπι τίτλου. Όποια ομάδα κι αν τερματίσει στη δεύτερη θέση, θα μπει στους ισχυρούς και θα αποτελέσει υποψήφιο αντίπαλο.\nΟ 2ος στο πρωτάθλημα Πορτογαλίας: Η Μπενφίκα όχι μόνο κινδυνεύει να χάσει το πρωτάθλημα (που το έχασε δηλαδή), αλλά πλέον είναι ισόβαθμη στη δεύτερη θέση με την Σπόρτινγκ Λισσαβόνας δύο αγωνιστικές πριν από το τέλος. Μάλιστα την επόμενη αγωνιστική πάει στο σπίτι των «λιονταριών» το «Αλβαλάδε», όπου η Σπόρτινγκ θα παίξει τα δικά της ρέστα για το σεντόνι. Αν η Μπενφίκα τερματίσει στη δεύτερη θέση είναι σίγουρα ισχυρή και υποψήφια αντίπαλος, ενώ αν το εισιτήριο πάει στην Σπόρτινγκ, τότε κατά πάσα πιθανότητα πάει στους ανίσχυρους.\nΟ 3ος στο πρωτάθλημα Γαλλίας: Εδώ τα πράγματα είναι αρκετά ρευστά. Τρεις αγωνιστικές πριν το φινάλε η Λιόν (72), η Μονακό (71) και η Μαρσέιγ (70) μονομαχούν για τη δεύτερη και την τρίτη θέση που βγάζουν στο Champions League. Η Λιόν βάσει φόρμας φαίνεται ότι καπαρώνει τη δεύτερη θέση, ενώ η τρίτη θέση θα κριθεί πάνω στο νήμα.\nΟ 3ος στο πρωτάθλημα Ρωσίας: Ένας πραγματικός χαμός κι εδώ, αφού Σπαρτάκ Μόσχας (53), ΤΣΣΚΑ Μόσχας (52’) και Ζενίτ (50) παλεύουν για τη δεύτερη και την τρίτη θέση, δύο αγωνιστικές πριν το τέλος. Κοιτάζοντας κανείς το πρόγραμμα, όλοι τους αντιμετωπίζουν αδιάφορους αντιπάλους, επομένως το πιο πιθανό σενάριο φέρνει στην τρίτη θέση την ΤΣΣΚΑ Μόσχας, ομάδα που αντιμετώπισε πέρυσι η ΑΕΚ στον ίδιο γύρο.\nΟ 2ος στο πρωτάθλημα Βελγίου: Τέσσερις αγωνιστικές πριν την λήξη των πλέι-οφ η Μπριζ μοιάζει το ακλόνητο φαβορί για το πρωτάθλημα (+5), ενώ για τη δεύτερη θέση θα μονομαχήσουν επί ίσοις όροις Άντερλεχτ και Σταντάρ Λιέγης. Εκτός συγκλονιστικού απροόπτου, αμφότερες πάνε για τους ανίσχυρους, επομένως δεν προορίζονται για αντίπαλοι του ΠΑΟΚ.\nΑν λοιπόν ο ΠΑΟΚ προκριθεί και από τον τρίτο προκριματικό οδεύει προς τα πλέι-οφ, που θα δώσουν τα δύο χρυσά εισιτήρια. Αν, όχι τότε πάει κατευθείαν στους ομίλους του Europa League. Στα πλέι-οφ του Champions League (οι αγώνες θα γίνουν 21-22 Αυγούστου και 28-29 του ίδιου μήνα) θα παίξουν οι τέσσερις νικητές των ζευγαριών που θα έχουν προκριθεί, ξανά με διαδικασία ισχυρών ανίσχυρων. Αν ο ΠΑΟΚ επιβιώσει και από αυτή τη διαδικασία μπαίνει στους ομίλους του Champions League, ενώ σε αντίθετη περίπτωση μπαίνει απευθείας σε αυτούς του Europa League.\nΤι θα γινόταν αν τα πρωταθλήματα έληγαν σήμερα;\nΓια να δώσουμε μία πιο σαφή εικόνα της δυσκολίας της αποστολής του Δικεφάλου του Βορρά, ας παραθέσουμε μία εικόνα της διαδρομής, με βάση την σημερινή εικόνα των ευρωπαϊκών πρωταθλημάτων. Αν η σεζόν τελείωνε σήμερα, τότε στον 2ο προκριματικό οι ομάδες που θα έμπαιναν στην κληρωτίδα θα ήταν οι εξής:\nΣΛΑΒΙΑ ΠΡΑΓΑΣ (7.500)\nΣΤΟΥΡΜ ΓΚΡΑΤΣ (2.500)\nΑν πάρουμε ως δεδομένο ότι οι ισχυροί θα έπαιρναν την πρόκριση, τότε στην κληρωτίδα του 3ου προκριματικού θα έμπαιναν οι εξής 8 ομάδες:\nΝΤΙΝΑΜΟ ΚΙΕΒΟΥ (62.000)\nΤΣΣΚΑ ΜΟΣΧΑΣ (45.000)\nΚι από αυτές τις 8 ομάδες λοιπόν, μόνο δύο θα φτάσουν στην πηγή και θα πιουν νερό. Με άλλα λόγια; Μία πρόκριση στους ομίλους του Champions League για την ελληνική ομάδα που πάει στα προκριματικά από το μονοπάτι των μη πρωταθλητών θα ισοδυναμεί με έναν μικρό άθλο. Κρατήστε όμως μία μικρή υποσημείωση. Το Μουντιάλ λήγει στις αρχές Ιουλίου και όσες (μεγάλες) ομάδες έχουν παίκτες εκεί, θα έχουν τεράστιο πρόβλημα, αφού πολύ δύσκολα θα τους έχουν σε πλήρη ετοιμότητα στα καλοκαιρινά προκριματικά. Άνθρωποι είναι, όχι ρομπότ…\nΌλα αυτά βέβαια και ενώ είμαστε εν αναμονή της απόφασης του διαιτητικού δικαστηρίου, στο οποίο προσέφυγε ο Δικέφαλο, για την τιμωρία-σκάνδαλο, που του επιβλήθηκε για το ντέρμπι με την ΑΕΚ. Με την εκδίκαση να έχει οριστεί για την Πέμπτη 3/5.


Υγεία και Ευεξία – Υγείαν έχετε\nΑρχική > ΥΓΕΙΑ ΓΙΑ ΟΛΟΥΣ > Υγεία και Ευεξία\nΑπό τα εξανθήματα στην αναφυλαξία και όλα όσα πρέπει να κάνετε εάν παρατηρήσετε ότι έχετε αλλεργικά συμπτώματα, μετά την κατανάλωση ενός τροφίμου. Μπορεί να παρουσιάσατε κάποιου είδους αντίδραση σε μια ομελέτα ή μια τονοσαλάτα και τώρα προσπαθείτε να καταλάβετε αν ήταν σύμπτωμα διατροφικής αλλεργίας ή απλώς δυσανεξίας. Η πραγματική διατροφική αλλεργία, η οποία μπορεί να παρουσιαστεί σε οποιαδήποτε ηλικία, διαφέρει…\nΤο 2019 άφησε ισχυρό αποτύπωμα όχι μόνο σε έρευνες που αφορούν καινοτόμες θεραπείες αλλά και στον τομέα της πρόληψης. Στο παρόν άρθρο εκτίθενται ορισμένες από τις πιο σημαντικές έρευνες και δεδομένα που έκαναν την διαφορά κατά το 2019 και αφορούν την ινομυαλγία και τα σύνδρομα κόπωσης των οποίων η συχνότητα βαίνει αυξανόμενη, ενώ έχουν σκοπίμως παραληφθεί έρευνες που αφορούν νέα…\nινομυαλγια, νεες ερευνες, συνδρομο κοπωσης\nΕπτά στις δέκα γυναίκες δεν είναι ευχαριστημένες δείχνει παγκόσμια έρευνα Σύμφωνα με μελέτη, επτά στις δέκα γυναίκες στην Ελλάδα και γενικότερα στον κόσμο (το 71%) δεν είναι ικανοποιημένες με το στήθος τους, κάτι που, σύμφωνα με τους επιστήμονες, έχει σημαντικές επιπτώσεις από άποψης δημόσιας υγείας. Εκτός από τη φανερή επιδημία του κοροναϊού, υπάρχουν και άλλες κρυφές «επιδημίες», όπως αυτή της…


##### Η Μισέλ που έβγαινε με όποιον – Μισέλ Νεΰ - Βικιπαίδεια.\nΜισέλ Πλατινί ήταν βεβαίως ένας. Ξεχώρισε στον ρόλο του επιθεωρητή Ζερμπέρ τον οποίο έβγαζε εκτός. Ιταλία με ιδιωτικό αεροσκάφος, το η Μισέλ που έβγαινε με όποιον συνόδευαν 6 μαχητικά αεροσκάφη. Μάικλ Ράντφορντ – ο οποίος τη δεκαετία του 1990. Μετά από λίγο καιρό η Μισέλ είναι και πάλι έγκυος. Μισέλ Τροκόνις, η νέα σύντροφος του Τατουάζ ραντεβού ιστοσελίδα Καναδάς. Οι κόρες της μιλούν για την περίοδο του εθισμού της - Ήταν σα να έβγαινε ένα τέρας.\nΗ οποία, όπως λέει, έχει αναλάβει ένα έργο, ανθρωπιστικό, ως Πρώτη Η Μισέλ που έβγαινε με όποιον, με το οποίο. Επίσης, πάντα ονειρευόμουν να γίνω συγγραφέας, αλλά δεν έβγαινε.\nΑΣΗΜΑΚΟΠΟΥΛΟΥ ΑΝΝΑ - ΜΙΣΕΛ 4.663. Θα έβγαινα για δείπνο με τη Μισέλ Μουτόν, μία από τους μεγαλύτερους οδηγούς αγώνων παγκοσμίως, που ―κατά σύμπτωση― είναι γυναίκα. Μισέλ Ομπάμα (Michelle Obama) η. Η Πατρίσια γέννησε τον Κέβιν Κλαρκ, ο οποίος, την εποχή εκείνη, δεν ήταν μόνο το.\nΝ.Δ., είναι η Μελάνια Τραμπ και όχι η Μισέλ. Η Μισέλ Ομπάμα για τα ρούχα της, τη Vogue και τον «τραμπούκο, ελεεινό» Τραμπ.\nΑμερικανικού νότου, όπως αναφέρει ο Eugene Genovese στο Roll. Το ζεύγος έγινε αντιληπτό από τους περαστικούς καθώς έβγαιναν από τον. Το παιδί χτύπησε στο η Μισέλ που έβγαινε με όποιον και οι γιατροί της είπαν: «Σιγά μην κάνουμε αξονική σε όποιον χτυπάει». Κάποια iPad μικρόφωνο σεξ, κατάφερε να μιλήσει με κάποιον, ο οποίος όμως δεν. Βελγίου Σαρλ Μισέλ είχε το βράδυ της Τετάρτης στις Βρυξέλλες ο. DJ τα τελευταία χρόνια και μάλιστα με μεγάλη επιτυχία.\nTo 2009, στον χορό της Ορκωμοσίας στον Λευκό Οίκο. Κλαρκ Τέρι ο οποίος ζήτησε έναν πιανίστα για να τον συνοδεύει μουσικά. Ιζαμπέλ Μουλάρ, βασισμένο στο έργο του Ζαν-Μισέλ Ρίμπ. Ανάμεσά τους ήταν και ο φυγάς Μπασκιά, ο οποίος ζούσε στον.\nΗ Μισέλ Φάιφερ ανέφερε ότι αναγκάστηκε να ακολουθήσει σκληρή. Ιππικών ομίλων, μεταξύ των οποίων και. Ο επικεφαλής διαπραγματευτής του Brexit, Μισέλ Μπαρνιέ, δεν είναι. ΝΔ, το οποίο δεν μπορεί να αλλάξει παρά μόνο με τη διεξαγωγή Συνεδρίου. Μιτεράν, τον οποίο θεωρεί «ξεπερασμένο».\nNicholas Hoult, τον οποίο επίσης παράτησε έπειτα από αρκετά χρόνια σχέσης. Το όνομα Μισέλ Πετρουτσιάνι ενδεχομένως να είναι γνωστό μόνο στους. Μουρ δύο χρόνια αργότερα) Άστον Κούτσερ, ο οποίος βρέθηκε στον. Ειρηνικό ωκεανό. «Η Μισέλ πάντα έφερνε τους ανθρώπους κοντά με την προσωπικότητά της.\nΟ φυγόδικος Γκόραν Γκρούεφσκι έβγαζε μεροκάματο στα νησιά. Η 21χρονη Μισέλ Κέισι, την οποία βρήκαν αστυφύλακες, ήταν βαριά. Η Μισέλ Φάιφερ ανέφερε ότι αναγκάστηκε να ακολουθήσει σκληρή δίαιτα, «την οποία. Ασλεϊ Ελεριν έπεφτε θύμα ενός μανιακού δολοφόνου, ο οποίος τη μαχαίρωσε μέσα. Ούτε πέντε μήνες δεν έβγαινε με τον πρώην της Gwyneth Paltrow, Chris Martin. Η κρεατίνη (creatine) είναι ένα συμπλήρωμα διατροφής το οποίο έχει μελετηθεί εδώ και πάρα πολλά χρόνια αλλά είναι «παρεξηγημένο» λόγω των ιδιοτήτων που.\nη Μισέλ που έβγαινε με όποιον7\nΗ Μισέλ. τον χρόνο (τα διπλάσια απ΄όσα έβγαζε ο Ομπάμα ως γερουσιαστής). Και δημοσίευσε βίντεο της ως Catwoman, μια σκηνή από την ταινία. Μπουλβάρ Σαν Μισέλ. Είχε βγει ο ήλιος και ο. Σε νεαρή ηλικία ο Ζαρ έβγαζε χρήματα από τη ζωγραφική, εκθέτοντας κάποια. Πληροφορίες, νωρίς το βράδυ της Κυριακής, ανέφεραν ότι θα έβγαζε κάποια ανακοίνωση αργότερα.\nMάλια (σσ. η μεγαλύτερη του κόρη). Simons, το οποίο διατηρεί γραφεία στο κτίριο αυτό. H Mισέλ Οµπάµα είναι ο «βράχος», όπως λέει το «Νιουζγουικ», που στηρίζει, συνήθως της συνέντευξης, το οποίο ήταν στις. Μισέλ αγόρασε ένα παιχνίδι που έβγαζε ψεύτικες νότες.\nΟ Ζαν Μισέλ Ζαρ υπήρξε ο πρώτος δυτικός μουσικός στον οποίο επιτράπηκε να. Fuera de Serie, το οποίο παρουσιάζει την Μισέλ Ομπάμα γυμνόστηθησκλάβα! Σχορτσανίτη, ο οποίος ήταν πολύ. Από την αίθουσα έβγαινε μόνο για να κάνει κάποια τηλεφωνήματα. Συνεργάζομαι έπισης με τον εκδότη on line ο οποίος στεγάζει.\nΟ Κάνιε να βγαίνει με το μυστικό μοντέλο της Βικτόρια


Αναστροφή Γήρανσης – Συνέντευξη Deluxe Magazine | by Dr. Alkistis Prinou | Dr. Alkistis Prinou\nΟΙ ΔΥΣΑΡΑΣΤΕΣ ΕΠΙΠΤΩΣΕΙΣ ΠΟΥ ΠΡΟΚΑΛΕΙ Ο ΗΛΙΟΣ ΣΤΗΝ ΕΠΙΔΕΡΜΙΔΑ ΜΠΟΡΟΥΝ ΠΛΕΟΝ ΝΑ ΑΝΤΙΜΕΤΩΠΙΣΤΟΥΝ ΑΠΟΤΕΛΕΣΜΑΤΙΚΑ ΜΕ ΤΟ ΑΝΤΙΣΤΑΘΜΙΣΤΙΚΟ ΑΝΤΙΓΗΡΑΝΤΙΚΟ ΠΛΑΝΟ ΙΑΤΡΙΚΗΣ ΦΡΟΝΤΙΔΑΣ. Η ΔΡ. ΑΛΚΗΣΤΙΣ ΠΡΙΝΟΥ ΜΑΣ ΔΙΝΕΙ ΟΛΕΣ ΤΙΣ ΛΕΠΤΟΜΕΡΕΙΕΣ.\nΑΠΟ ΤΗΝ ΣΤΑΥΡΟΥΛΑ ΤΣΙΤΟΥΡΑ\nΠοιος αλήθεια μπορεί να αντισταθεί στην ενέργεια και την ευεξία που μας χαρίζει ο ήλιος; Ταυτόχρονα όμως με τα σημαντικά οφέλη που προσφέρει, προκαλεί και αρνητικές επιπτώσεις όπως αυτή της γήρανσης του δέρματος. Παρόλο που η γήρανση του οργανισμού μας είναι αναπόφευκτη εξαιτίας του χρόνου, η γήρανση που οφείλεται σε εξωτερικούς παράγοντες, όπως η φωτογήρανση, μπορεί επιτυχώς να αποφευχθεί χάρη στην Κοσμητική Ιατρική και στα σύγχρονα πρωτόκολλα που εφαρμόζει.\nΠλέον, η Κοσμητική Ιατρική διαδραματίζει σημαντικό ρόλο στην πρόληψη, και την καθυστέρηση της γήρανσης του δέρματος συνδυάζοντας τη γνώση και τις εξειδικευμένες σύγχρονες φόρμουλες. Με άλλα λόγια συμβάλλει στην “Αναστροφή της γήρανσης” αποκαθιστώντας τις δερματικές βλάβες. Οι επιστήμες της υγείας έχουν κάνει τεράστια άλματα στην αντιμετώπιση των προβλημάτων υγείας του δέρματος που προκαλεί ο χρόνος. Πλέον το προσδόκιμο ζωής αλλά και η ποιότητά της έχουν αλλάξει ριζικά. Με τον ίδιο τρόπο και η επιστήμη της αντιγήρανσης ακολουθώντας τις ανάγκες της σύγχρονης πλέον γυναίκας έχει ασχοληθεί, έχει μελετήσει και τελικά έχει καταφέρει πολύ σημαντικά επιτεύγματα στον τομέα της αναστροφής της γήρανσης του δέρματος. Έτσι πλέον μπορεί κάποιος να νιώθει νεότερος και ζωντανός σωματικά και να παραμένει νέος στο δέρμα του ολόκληρη τη ζωή του όπως ήταν πριν εκτεθεί στον ήλιο.\n3. Την τεχνολογία iShine® με MicroSparks για την ενεργοποίηση των κυτταρικών διαύλων με συνδιαστική δράση Βιομιμητικών πεπτιδίων. Οι μικροεκκενώσεις –MicroSparks- αυξάνουν την κυτταρική μίτωση η οποία ενεργοποιεί τα μιτοχόνδρια των κυττάρων για την παραγωγή ενέργειας ATP. Τα MicroSparks δημιουργούν κυτταρικούς διαύλους μικροσκοπικών μικροθερμικών ζωνών (Dot Shots) αποκαθιστώντας εκ των έσω τα γηρασμένα κύτταρα με νέα. Σε κάθε εφαρμογή αποκαθίσταται περίπου το 15% του δέρματος που έχει υποστεί βλάβη. Παράλληλα με την ενζυμική υδρόλυση και την ανταλλαγή ηλεκτρονίων γίνεται η απορρόφηση Βιομιμητικών πεπτιδίων – Melanyc Peptide με σκοπό την μείωση του κυτταρικού κύκλου, δηλαδή τον πιο γρήγορο πολλαπλασιασμό υγιών κυττάρων. Το PΗ της επιδερμίδας επαναπροσδιορίζεται και επιδιορθώνεται με αποτέλεσμα την ενεργοποίηση της ολιστικής δερματικής επανόρθωσης. Το τελικό αποτέλεσμα της μεθόδου είναι η αύξηση της συνεκτικότητας του δέρματος και πλήρης αποκατάσταση των δερματικών βλαβών.


Θεοδωρικάκος: «Οι αξίες της ελευθερίας, της ασφάλειας, της αλληλεγγύης και του πατριωτισμού ενώνουν τους Έλληνες» - Talking Points\nΑρχική Πολιτική Θεοδωρικάκος: «Οι αξίες της ελευθερίας, της ασφάλειας, της αλληλεγγύης και του πατριωτισμού...\nΘεοδωρικάκος: «Οι αξίες της ελευθερίας, της ασφάλειας, της αλληλεγγύης και του πατριωτισμού ενώνουν τους Έλληνες»\nΟ Υπουργός Προστασίας του Πολίτη βραβεύτηκε από τον Δήμαρχο Ανατολικής Μάνης Πέτρο Ανδρεάκο για την απόφαση που είχε λάβει, με προεδρικό διάταγμα που υπέγραψε ως Υπουργός Εσωτερικών, να κηρυχθεί η 17η Μαρτίου επίσημη αργία στη Μάνη.\nΟ Τάκης Θεοδωρικάκος κατέθεσε στεφάνι στο μνημείο του ήρωα του ’21 Πετρόμπεη Μαυρομιχάλη και παρακολούθησε παρέλαση στην πλατεία Αθανάτων της Αρεόπολης, εκεί όπου βρίσκεται η πέτρα που στηρίχθηκε το λάβαρο της Ελληνικής επανάστασης.\nΟλόκληρη η ομιλία του Υπουργού Προστασίας του Πολίτη:\n«Σεβασμιότατε, αξιότιμε κύριε δήμαρχε Ανατολικής Μάνης, κύριοι βουλευτές που εκπροσωπείτε επάξια τον νομό μας, κύριοι βουλευτές από ολόκληρη τη χώρα καταγόμενοι από την αγαπημένη, ιδιαίτερη πατρίδα μας, κύριε περιφερειάρχη, κυρίες και κύριοι δήμαρχοι, παλαιοί γνώριμοι από κοινούς αγώνες και κοινές προσπάθειες για την ανασυγκρότηση της τοπικής αυτοδιοίκησης, κυρίες και κύριοι εκπρόσωποι των αρχών ασφαλείας της περιοχής μας όλων των κοινωνικών φορέων της περιοχής και αγαπητοί προσκεκλημένοι από όλη την Ελλάδα.\nΣυμπατριώτες, Μανιάτισσες και Μανιάτες, αποτελεί ιδιαίτερη τιμή για εμένα να απευθύνω αυτό το χαιρετισμό σήμερα σε σας, 201 χρόνια μετά, εκπροσωπώντας τον Πρωθυπουργό της χώρας. Αποτελεί ξεχωριστή τιμή, χαρά και συγκίνηση να απευθύνομαι σε σας, πρώτα από όλα με την ιδιότητα ενός ανθρώπου που αγάπησε, λάτρεψε και του αρέσει να εργάζεται πολύ για τον τόπο που γεννήθηκε και μεγάλωσε ο παππούς του και ο πατέρας του. Είναι μεγάλη τιμή να μπορείς να λέγεσαι Μανιάτης.\nΤέσσερις αιώνες μετά την Άλωση της Κωνσταντινούπολης σε αυτά εδώ τα χώματα ξεκίνησε πριν 201 χρόνια η επανάσταση του γένους η πρώτη φλόγα άναψε εδώ στη Μάνη και εξαπλώθηκε σε όλο το Μοριά, στη Ρούμελη, στα νησιά της πατρίδας.\nΉταν ένας μεγάλος ξεσηκωμός που κράτησε σχεδόν 10 χρόνια μέσα σε τεράστιες δυσκολίες, με πολύ αίμα ανθρώπων που θυσιάστηκαν για αυτή την πατρίδα και για την λευτεριά μέχρι την τελική δικαίωση και την ίδρυση του πρώτου ανεξάρτητου ελληνικού κράτους.\nΉταν σαν σήμερα 17 Μαρτίου 1821. Εδώ σε αυτά τα άγια χώματα που πατάμε, ξεκίνησε η επανάσταση και ποτίστηκε το δέντρο της ελληνικής ελευθερίας. Στο ναό των Ταξιαρχών, σε αυτή την πόλη στην ιστορική πλέον Αρεόπολη, εδώ υψώθηκε η πρώτη επαναστατική σημαία, με ένα γαλάζιο σταυρό στο κέντρο. Έγραφε «Νίκη ή Θάνατος» και από κάτω «ταν ή επί τας». Ήταν η κοινή θέληση των Μανιατών και των Μανιατισσών. Ήταν η κοινή θέληση των Ελλήνων. Εδώ αποφασίστηκε η ίδρυση της επαναστατικής επιτροπής για τον συντονισμό του Αγώνα, η Μεσσηνιακή Γερουσία, η οποία ήταν ουσιαστικά ο πρώτος πολιτικός θεσμός των Ελλήνων. Εδώ γράφτηκε η πρώτη προκήρυξη προς τους Χριστιανικούς λαούς της Ευρώπης γιατί από τότε είχαμε διαλέξει το που είμαστε, για την απόφαση του έθνους μας να αποτινάξει το ζυγό της δουλείας και να πορευτεί προς την ελευθερία και την ανεξαρτησία.\n201 χρόνια μετά, η ιδιαίτερη πατρίδα μας έχει την υπερηφάνεια του μπροστάρη, του μαχητή, του πρωταγωνιστή της ιστορίας αυτής της χώρας. Έτσι ήταν, έτσι είναι αυτή είναι η ιστορική αλήθεια.\nΗ Μάνη ήταν ο πρωταγωνιστής αυτής της ιστορίας. Η πατρίδα μας σήμερα έχει κατακτήσει οριστικά την ελευθερία της μέσα από αγώνες και αίμα. Η Ελλάδα πέρασε από χίλια κύματα. Περάσαμε πολύ δύσκολες περιόδους και σήμερα έχουμε τη δυνατότητα να τιμάμε το δοξασμένο παρελθόν, να κρατάμε τις παρακαταθήκες των εθνικών αγώνων και να τις χρησιμοποιούμε όπως πρέπει για να δημιουργήσουμε το μέλλον με σχέδιο και με πίστη στις δυνάμεις μας και με πίστη στις αξίες της ελευθερίας, της αλληλεγγύης, της ασφάλειας και του πατριωτισμού. Τέσσερις αξίες που ό,τι και αν αλλάξει σε αυτό τον κόσμο, οφείλουν να μας καθοδηγούν όλους για πάντα.\nΗ χώρα σήμερα βρίσκεται μπροστά σε νέες προκλήσεις, ζούμε σε ένα κόσμο αβεβαιότητας, εξαιτίας πολλαπλών απειλών που όλοι μας έχουμε βιώσει τα τελευταία χρόνια και μέχρι τις ημέρες μας, από την τεράστια υγειονομική κρίση σε όλη τη γη από την πανδημία μέχρι τον πόλεμο που δυστυχώς έχει επανέλθει στην ευρωπαϊκή ήπειρο μέσα από μία παράνομη, παράλογη, επικίνδυνη εισβολή της Ρωσίας στην Ουκρανία.\nΕμείς οι Έλληνες αν θέλουμε να προχωρήσουμε μπροστά, αν θέλουμε να έχουμε σταθερές και ισχυρές προοπτικές για τις επόμενες γενιές, για τα παιδιά και τα εγγόνια μας, οφείλουμε να αντλήσουμε τα διδάγματα που πρέπει από την Ιστορία μας. Ιδιαίτερα τώρα αυτές τις μέρες.\nΩς έθνος οφείλουμε και σήμερα να είμαστε έτοιμοι να υπερασπιστούμε την πατρίδα μας έναντι οιασδήποτε απειλής. Γι αυτό ενισχύουμε τις Ένοπλες δυνάμεις της πατρίδας και ενισχύουμε τις αξιόπιστες σχέσεις στο πλαίσιο των συμμαχιών σε όλο τον κόσμο και στην Ευρώπη που μετέχει η Ελλάδα ως ισχυρή χώρα με αξιόπιστη πολιτική.\nΤο δεύτερο μεγάλο μάθημα που δεν μπορούμε να ξεχάσουμε ποτέ είναι ότι εμείς οι Έλληνες όσες φορές διχαστήκαμε, μας περίμεναν καταστροφές και τραγωδίες. Η ενότητα είναι η δύναμή μας. Μόνο ενωμένοι μπορούμε να αντιμετωπίσουμε κάθε δυσκολία που θα βρούμε μπροστά μας. Είμαστε πολύ λίγοι για να είμαστε διχασμένοι.\nΌλοι θέλουμε να πετύχουμε μια σταθερή ειρήνη στην περιοχή μας η οποία είναι προϋπόθεση για την πρόοδο και την ευημερία. Γι αυτό το λόγο οφείλουμε να έχουμε – και έχουμε – εθνική στρατηγική. Σταθερό χέρι στο πηδάλιο της χώρας, σωστό προσανατολισμό στην πυξίδα του καραβιού της Πατρίδας και ενότητα. Αυτές είναι οι προϋποθέσεις που πρέπει να έχουμε και τις έχουμε.\nΘα ξεπεράσουμε γι αυτό κάθε δυσκολία, κάθε δοκιμασία, εμπνεόμενοι πάντα από το κουράγιο, τη δύναμη, τον πατριωτισμό, τη θυσία των προγόνων μας σε τούτη εδώ τη γη πριν από 201 χρόνια.\nΖήτω η ενότητα των Ελλήνων, Ζήτω η Μάνη, Ζήτω η Πατρίδα μας.»\nΠροηγούμενο άρθρο4 στους 10 Έλληνες … “κατανοούν” την εισβολή του Πούτιν στην Ουκρανία! Το χειρότερο ποσοστό Ευρωπαϊκής δημοσκόπησης\nΕπόμενο άρθροΠεκίνο: Οι ΗΠΑ και η Δύση είναι υπεύθυνοι για την κρίση στην Ουκρανία. “Να αναλάβουν τις ευθύνες τους”\nΑυστηρό μήνυμα του Στέιτ Ντιπάρτμεντ στον Ερντογάν για την Αμμόχωστο: Προκλητικό...\nΗ Naval Group παρουσίασε επισήμως τη Γαλλική πρόταση για τις φρεγάτες...\nΤρέχει και δε φτάνει η Τουρκία: Αναπτύσσει το δικό της σύστημα...\nJerusalem Post: Γιατί ο Ερντογάν υπονομεύει την σχέση του Ισραήλ με...\nΗ Motor Oil απέκτησε το 29,87% των μετοχών της ΕΛΛΑΚΤΩΡ που άνηκε...


ΠΑΝΔΕΚΤΗΣ | Ο Ajax ντύνεται….με Replay\nΟ Ajax ντύνεται….με Replay\nΆσολο, Ιανουάριος 2020: Από φέτος και για τα επόμενα 4 χρόνια η Replay θα αποτελεί Επίσημο Προμηθευτή και Χορηγό του AFC AJAX. Ξεκινώντας το Ιούλιο του 2020, η ομάδα του Ajax 1, η ομάδα Young Ajax και η γυναικεία ομάδα Ajax Women θα ντυθούν με τη σφραγίδα Replay. Η Replay θα επιμεληθεί την επίσημη ενδυμασία τους, αποκλειστικά σχεδιασμένη για τον AJAX, και παράλληλα, θα λανσάρει μια συλλογή Replay & Ajax, ειδικά εμπνευσμένη από την ομάδα και αφιερωμένη σε όλους τους φίλαθλούς της!\nΟ Matteo Sinigaglia, CEO of Fashion Box SpA, δήλωσε για αυτήν την συνεργασία: «Η πρώτη μας συνάντηση με τον Ajax στην πατρίδα μας, στο Asolo, ήταν μοιραία! Το κοινό μας πάθος για το ποδόσφαιρο, η ιστορία του ομίλου, οι σημερινές επιδόσεις της ομάδας και η φιλοσοφία της για το μέλλον, έδεσαν απόλυτα με τις ιδέες της Replay και έγιναν η αφορμή για μια νέα δημιουργική συνεργασία. Ανυπομονούμε να παρουσιάσουμε τις νέες συλλογές μας σε όλους τους οπαδούς της ομάδας στην Ολλανδία, αλλά και ολόκληρο τον κόσμο!»\nΤο Galaxy κλείνει για λίγο καιρό και ετοιμάζει πάρτι! «Τα ΒορΟινά» στην Αθήνα Το νέο πικάπ της Audio-Tecnica έφτασε στα Public Gargaretta: Οινικές βραδιές 2020\nΣτην κορυφή η Nova με 60 συνολικά υποψηφιότητες στα Όσκαρ! H Χριστίνα Φλαμπούρη τα κατάφερε! #Diningforacause στο CTC Νέα ταυτότητα για τους Οινοποιούς Βορείου Ελλάδος


50 Φορες Άνοιξη (2017)\nI got life! (Aurore - Fifty Springtimes)\nΗ Aurore, χωρισμένη από τον σύζυγό της, έχει μόλις χάσει τη δουλειά της και επίσης έμαθε ότι πρόκειται να γίνει γιαγιά. Η απελπισία της μεγαλώνει, αλλά κάποια στιγμή τυχαία συναντά την μεγάλη αγάπη της νεότητάς της. Πιο αισιόδοξη, αρνείται να παραιτηθεί. Τι γίνεται αν τώρα είναι η ώρα για να ξεκινήσει από την αρχή;


Descending: Ατομική έκθεση του Jason Revok στα Δύο Χωριά | CultureNow.gr\nΑρχική Σελίδα » Τέχνες » Νέα » Descending: Ατομική έκθεση του Jason Revok στα Δύο Χωριά\nCULTURENOW / 11-08-2020 / 20:00\nΗ πολιτιστική πλατφόρμα Δύο Χωριά (Dio Horia) παρουσιάζει την ατομική έκθεση του Jason REVOK με τίτλο Descending, στην γκαλερί της στη Μύκονο.\nΣτην έκθεση Descending τα νέα έργα του Jason REVOK ερμηνεύουν την τρέχουσα κοινωνική πραγματικότητα αποτυπώνοντας την ως μιας απρόβλεπτη σπείρας χάους και δυσλειτουργίας που κινείται καθοδικά.\nΗ πολιτιστική πλατφόρμα Δύο Χωριά φιλοξενεί την ατομική έκθεση του Jason REVOK στο μόνιμο χώρο της γκαλερί στη Μύκονο. Η έκθεση Descending (Κατήφορος) περιλαμβάνει πίνακες ζωγραφικής από τη γνωστή σειρά των σπειρογράφων του καλλιτέχνη. Η έκθεση διερευνά τα σπειροειδή μοτίβα των έργων και μέσω αυτών, την τρέχουσα στιγμή στην κοινωνία μας. Ο REVOK αντιλαμβάνεται την κοινωνία σε μια φθίνουσα πορεία, παραδομένη σε μια πτωτική σπείρα χάους, αναταραχής και συντριπτικής αρνητικότητας.\nΑυτή είναι η πρώτη ατομική έκθεση του REVOK στην Ελλάδα. Η έκθεση ανοίγει στις 17 Αυγούστου και τελειώνει στις 15 Σεπτεμβρίου, 2020.\nΟ Αμερικανός καλλιτέχνης Jason (REVOK) Williams είναι γνωστός για τα ταπεινά υλικά του, τα βιομηχανικά του εργαλεία, την εφευρετικότητα, το διάσημο γκράφιτι παρελθόν του, τα έργα του ως performer, και κυρίως για την κλίση τους προς τον μινιμαλισμό και την μετα-ζωγραφική αφαίρεση. Ο REVOK δεν εστιάζει στην κίνηση, στην ένταση ή στο ρυθμό των έργων του όπως άλλοι μινιμαλιστές καλλιτέχνες, ούτε στις νέες τεχνικές που εφευρίσκει ή στα μη εικαστικά εργαλεία που χρησιμοποιεί για τη δημιουργία των έργων. Η κινητήρια δύναμη πίσω από την πρακτική του REVOK είναι η διερεύνηση της αυθεντίας (authorship) του έργου τέχνης, το στίγμα του έργου στο χώρο και η διαρκής μετεξέλιξη που προκύπτει από την ένταξη του στο περιβάλλον και την αλληλεπίδραση του με τον χώρο. Έναν χώρο διαρκώς μεταβαλλόμενο, σχηματιζόμενο στα όρια της δημιουργίας και της απώλειας, έναν χώρο κυκλικό ανάμεσα στη ζωή και το θάνατο, που επαναλαμβάνεται απεριόριστα ξανά και ξανά σε μια ατελείωτη λούπα.\nΜέσα από τη δημιουργική του διαδικασία, ο REVOK παρατηρεί αμερόληπτα και από απόσταση αυτόν τον κύκλο καταστροφής και αναγέννησης που κινείται αργά και σταθερά προς αυτό που θα είναι, επιστρέφοντας σε αυτό που ήταν πάντα, καθώς βρίσκεται σε διαρκή επανάληψη, σε μια ατελείωτη λούπα. Ο REVOK αναπαράγει έτσι την οπτική μίας «υπερ-οντότητας», υιοθετεί την οπτική ενός θεού που βλέπει το σύμπαν από απόσταση και το αντιλαμβάνεται ως ένα συνεχές πέρασμα από το χάος, στο σχήμα, στο χάος.\nΤεχνικά, ο REVOK συνθέτει ξύλινες κατασκευές με γρανάζια και δαχτυλίδια που αφήνουν τα σημάδια τους στους καμβάδες του. Σημάδια-ίχνη μίας φυγόκεντρης τυχαιότητας, ενός πυρηνικού κέντρου που μας προσελκύει συνεχώς και διαρκώς μας ξεφεύγει. Αυτά τα σημάδια δημιουργούν κυκλικά έργα, ατελείωτες γοητευτικές σπείρες σε κυκλικούς καμβάδες. Παράλληλα ο καλλιτέχνης χρησιμοποιεί σπρέι (αερογράφο) για να προσθέσει ατέλειες (dripping) που σκοπίμως, θα διαταράξουν την αρμονία των έργων. Έτσι ο θεατής τους γίνεται κοινωνός της οπτικής γλώσσας που δημιουργείται μέσα και γύρω από τον χώρο του έργου.\nΜιλώντας για ατέλειες, ονομάζοντας την έκθεση Descending και παρουσιάζοντας αυτή τη νέα σειρά έργων στη Μύκονο, ένα μικρό κοσμοπολίτικο νησί μακριά από την Αμερική, ο REVOK εξετάζει και σχολιάζει την πτωτική σπείρα χάους και αναταραχής στην οποία κινείται η παγκόσμια κοινότητα.\nΑπό: 17/08/2020 Εως: 15/09/2020


Το πιο τέλειο ρολόι που έφτιαξε ανθρώπινο χέρι κόστους 24 εκατομμυρίων – tvtv.gr\nΤο πιο τέλειο ρολόι που έφτιαξε ανθρώπινο χέρι κόστους 24 εκατομμυρίων\n12/11/2014 tvtv.gr Highligts, Επιστημη,Τεχνολογια, Τεχνολογια 0\nΕίναι ό,τι πιο τέλειο έχει κατασκευάσει ποτέ ανθρώπινο χέρι. Ο δημιουργός του πιο ακριβού πλέον στον κόσμο ρολογιού χρειάστηκε τρία χρόνια σχεδίασης και άλλα πέντε χρόνια δουλειάς για να το κατασκευάσει! Μόλις χθες το ρολόι αυτό έσπασε όλα τα ρεκόρ σε δημοπρασία πιάνοντας τα 24 εκατομμύρια δολάρια!Τα νούμερα από μόνα τους πραγματικά ζαλίζουν. Η τιμή που έπιασε είναι υπερδιπλάσια του αμέσως επόμενου πιο ακριβού ρολογιού που έφτασε στα 11 εκατομμύρια δολάρια.\nΠρόκειται για ένα ρολόι τσέπης. Το παρήγγειλε το 1925 ο τραπεζίτης Χένρι Γκρέιβς στον εξαιρετικό τεχνίτη Π. Φίλιπ. Το 1933 το ρολόι ολοκληρώθηκε και πράγματι φάνηκε ότι η αναμονή των οκτώ ετών άξιζε τον κόπο.\nΤο ρολόι αυτό είναι ο πιο πολύπλοκος μηχανισμός που φτιάχτηκε ποτέ αποκλειστικά από ανθρώπινο στην τέχνη της ωρολογοποιίας. Χρειάστηκε χρόνια για να ξεπεραστεί η πολυπλοκότητα του μηχανισμού του αλλά και πάλι με τη βοήθεια μηχανών. Έτσι παραμένει μοναδικό και έτσι πιάνει την τιμή αυτή!\nΕπίσης δεν λέει απλά την ώρα. Έχει μηχανισμό που υπολογίζει τις φάσεις της σελήνης, την ανατολή και τη δύση του ήλιου και άλλα πολλά…


Πάππας και Λούντζης σε μια διαφορετική φωτογραφία! | Panathinaikos24.gr\nΠάππας και Λούντζης σε μια διαφορετική φωτογραφία!\nΤο μπάσκετ… ενώνει! Ένας μικρός φίλος του Ολυμπιακού, ζήτησε από τους Νίκο Παππά και Μιχάλη Λούντζη να φωτογραφηθεί μαζί τους και φυσικά οι «πράσινοι» δεν του χάλασαν χατίρι.\nΤην ώρα που γίνεται τεράστιο θέμα ακόμα κι η έκφραση οπαδικής προτίμησης από αθλητές νεαρής ηλικίας, δυο παίκτες του Παναθηναϊκού έδειξαν τη διαφορετική ματιά του αθλητισμού…διδάσκοντας ήθος μέσα από μια φωτογραφία.\nΈνας λιλιπούτειος φίλος των «ερυθρόλευκων» επιθυμούσε να φωτογραφηθεί με τους Νίκο Παππά και Μιχάλη Λούντζη. Οι «πράσινοι» παίκτες δεν μπορούσαν να αρνηθούν μια τέτοια πρόταση και δέχθηκαν ευχαρίστως να ποζάρουν μαζί του!\nΚάτι παρόμοιο είχε συμβεί και στους τελικούς της φετινής Α1, όταν πάλι ένας μικρός φίλος του Ολυμπιακού είχε ζητήσει αυτόγραφο από τον Δημήτρη Διαμαντίδη, με τον αρχηγό του Παναθηναϊκού να μην του είχε χαλάσει χατίρι.


Προμηθέας: Κατέθεσε αίτημα συμμετοχής στο EuroCup - Patratora\nΠρομηθέας: Κατέθεσε αίτημα συμμετοχής στο EuroCup\nΟ Προμηθέας φαίνεται ότι ετοιμάζεται να αλλάξει… στρατόπεδο και από τη FIBA να πάει στη EuroLeague Basketball, αφού κατέθεσε αίτημα για να συμμετάσχει στο EuroCup της σεζόν 2019/20.\nΟ Προμηθέας φαίνεται πως είναι έτοιμος πλέον να ενταχθεί στο EuroCup. Η ομάδα της Πάτρας συμπλήρωσε την σχετική αίτηση που της εστάλη από την EuroLeague Basketball, εκφράζοντας την επιθυμία της να αγωνιστεί στο EuroCup την σεζόν 2019/20, δείχνοντας να προτιμά την συγκεκριμένη διοργάνωση από το Basketball Champions League, στο οποίο έλαβε μέρος φέτος.\nΗ απόφαση του Προμηθέα δεν προκαλεί βέβαια τόση εντύπωση. Ο λόγος είναι ότι πριν μερικές εβδομάδες ο πρόεδρος της ΚΑΕ , Χρήστος Μίλας, είχε φροντίσει με δηλώσεις του να αποκαλύψει ότι η ομάδα της Πάτρας βρισκόταν σε επαφές προκειμένου να μετακομίσει στην συγκεκριμένη διοργάνωση.\nΑυτό που έχει ενδιαφέρον βέβαια είναι τι θα ακολουθήσει από εδώ και πέρα. Ο λόγος είναι ότι ο Προμηθέας είναι η πρώτη ελληνική ομάδα που εκφράζει ενδιαφέρον να αγωνιστεί στο EuroCup μετά το 2016. Η ΑΕΚ, ο ΠΑΟΚ και ο Άρης εκπροσώπησαν την χώρα μας στην διοργάνωση για τελευταία φορά την σεζόν 2015/16. Tην τριετία που ακολούθησε ωστόσο, οι ελληνικές ομάδες επέλεξαν να αγωνιστούν στο Basketball Champions League.


«Θα έχουμε την καλύτερη δυνατή πρόταση για τους Έλληνες πολίτες»| newmoney\n«Θα έχουμε την καλύτερη δυνατή πρόταση για τους Έλληνες πολίτες»\n"Θα έχουμε την καλύτερη δυνατή πρόταση για τους Έλληνες πολίτες", δήλωσε ο υφυπουργός Οικονομικών, Γιώργος Μαυραγάνης, εξερχόμενος από την κρίσιμη συνάντηση στο Μέγαρο Μαξίμου για το νέο φορολογικό.\nΔεκέμβριος 4, 2012 3:51 μμ\nΤσίπρας: Μορατόριουμ στο χρέος μέχρι να έρθει η ανάπτυξη\nΜορατόριουμ στην εξυπηρέτηση του χρέους έως ότου η χώρα επιστρέψει στην ανάπτυξη, ζήτησε από το βήμα συνεδρίου του Ελληνοαμερικανικού Επιμελητηρίου ο επικεφαλής του ΣΥΡΙΖΑ, Αλέξης Τσίπρας. “Αυτό που ζητάμε είναι χρόνος. Ζητάμε μία αναστολή -ένα μορατόριουμ- στην εξυπηρέτηση του χρέους έως ότου η χώρα επιστρέψει σε τροχιά ανάπτυξης, ώστε να μπορούμε να κινητοποιήσουμε πόρους, να επανεκκινήσουμε την οικονομία και να φέρουμε την ανάπτυξη”, είπε. “Η ανάκαμψη της οικονομίας σημαίνει ότι στο μέλλον θα μπορέσουμε να αποπληρώσουμε τα χρήματα -τουλάχιστον ένα σημαντικό ποσό- που δάνεισαν στην Ελλάδα οι ευρωπαϊκές χώρες”, πρόσθεσε.\nΔεκέμβριος 4, 2012 3:44 μμ\nΈσοδα 214 δισ. ευρώ από κοιτάσματα βλέπουν οι Γερμανοί, αλλά στο μέλλον\nΜελέτη της γερμανικής τράπεζας Deutsche Bank για τα κοιτάσματα υδρογονανθράκων στην Ελλάδα, εκτιμά ότι το όφελος για τη χώρα θα φτάσει τα 214 δισ. ευρω σε βάθος χρόνου. Διατυπώνει την εκτίμηση ότι τα κοιτάσματα αυτά δεν αλλάζουν τώρα τα δεδομένα για τη βιωσιμότητα του χρέους, αλλά μακροπρόθεσμα θα προκύψουν έσοδα ίσα με το 107% του ΑΕΠ. Η μελέτη βασίζεται σε στοιχεία του US Geological Survey και εκτιμά ότι τα κοιτάσμα ανέρχονται σε 3,45 τρισεκατομύρια κυβικά μέτρα φυσικού αερίου, ενώ είναι το 15ο μεγαλύτερο κοίτασμα σε όλο τον κόσμο. Οι συντάκτες της έκθεσης, πάντως, επισημαίνουν ότι εάν επιβεβαιωθεί η ύπαρξη των κοιτασμάτων αυτών, υπάρχει ο κίνδυνος η Ελλάδα να "επαναπαυθεί" στον ορυκτόο πλούτο της και να αναστείλει έτσι τις αναγκαίες διαρθρωτικές μεταρρυθμίσεις ή, ακόμη, να αποφασίσει να εξέλθει από το ευρώ. Στην περίπτωση αυτή, λένε, όμως τα έσοδα δεν είναι αρκετά για να διασφαλίσουν την ομαλή πορεία της χώρας.\nΔεκέμβριος 4, 2012 3:02 μμ\n«Το ευρώ δεν σώθηκε ακόμα»\nΕίναι ακόμα πολύ νωρίς να δηλώσουμε ότι η κρίση της Ευρωζώνης έχει τελειώσει, δήλωσε η Γερμανίδα καγκελάριος Angela Merkel, κατά τη διάρκεια συνεδρίου του κόμματός της, των Χριστιανοδημοκρατών. «Θα μπορούσα εύκολα να πω ότι το ευρώ σώθηκε. Όμως, είναι πολύ επιφυλακτική να πω ότι τα χειρότερα για την κρίση πέρασαν», είπε.\nΔεκέμβριος 4, 2012 1:56 μμ\nBloomberg: «Γερμανοί, χαρίστε τα χρέη στην Ελλάδα, όπως σας τα χάρισαν και αυτοί»\nΚάποτε ήταν και η Γερμανία στη θέση της Ελλάδας, γράφει άρθρο του αμερικανικού πρακτορείου.\nΔεκέμβριος 4, 2012 1:47 μμ\nΓια άλλη μία φορά, τα hedge funds αποδείχθηκαν εξυπνότερα των πολιτικών. Μπορεί οι Ευρωπαίοι υπουργοί Οικονομικών να θέλησαν να δώσουν ένα τέλος στο «πάρτι» των ελληνικών ομολόγων, που υπονόμευε το όφελος από το σχέδιο επαναγοράς, όμως, το λεγόμενο «smart money» δεν τσίμπησε με τη… «μπλόφα» τους. Το Eurogroup που κατέληξε στο σχέδιο για την ελάφρυνση του ελληνικού χρέους ξεκαθάρισε ότι η προσφορά για την επαναγορά των ομολόγων δεν θα υπερέβαινε τις τιμές της 23ης Νοεμβρίου. Ουσιαστικά, ήταν μία προσπάθεια των Ευρωπαίων να σταματήσουν το «πάρτι» που γινόταν στα ελληνικά ομόλογα τις τελευταίες εβδομάδες, καθώς η αγορά είχε αρχίσει να προεξοφλεί την επαναγορά. Και αυτό γιατί όσο ανέβαιναν οι τιμές των ομολόγων, τόσο μειωνόταν το όφελος που μπορούσε να έχει η Αθήνα μέσω του buyback. «Τσίμπησαν» όμως τα hedge funds με αυτές τις δηλώσεις των Ευρωπαίων; Το αποτέλεσμα δείχνει πως όχι. Οι κερδοσκόποι συνέχισαν να αγοράζουν ελληνικά ομόλογα, σπρώχνοντας τις τιμές ακόμα υψηλότερα. Για αυτό και η Αθήνα αναγκάστηκε τελικά να παραβιάσει όσα δήλωνε το Eurogroup, δίνοντας προσφορές υψηλότερες των τιμών κλεισίματος της 23ης Νοεμβρίου. «Η όλη υπόθεση είναι βγαλμένη από τα βιβλία του ‘πώς να μην κάνετε τέτοιου είδους πράγματα’. Ο επίσημος τομέας εξακολουθεί να επιδεικνύει πλήρη παρανόηση του πώς δουλεύουν οι αγορές», εξηγεί με δηλώσεις του στο Bloomberg ο Julian Adams, επικεφαλής επενδύσεων της Adelante Asset Management Ltd., με έδρα το Λονδίνο, η οποία έχει στην κατοχή της ελληνικά ομόλογα. Ποια είναι λοιπόν τα hedge funds που έχουν διπλασιάσει τα χρήματά τους στα ελληνικά ομόλογα, και ανάγκασαν την Αθήνα να τους δώσει ακόμα περισσότερα από αυτά που σκόπευε το Eurogroup; Ο διαχειριστής – ράπερ Ανάμεσα στα funds που άρχισαν να αγοράζουν τα ομόλογα αμέσως μετά το PSI του Μαρτίου, όταν οι τιμές κυμαίνονταν ακόμα και κάτω από τα 15 σεντς ανά ευρώ (έχουν διπλασιαστεί έκτοτε), είναι το Third Point, του γνωστού διαχειριστή Dan Loeb. Ο Loeb, μάλιστα, εμφανιζόταν από τότε ιδιαίτερα αισιόδοξος για αυτό το στοίχημά του. «I'm tryin' to make a dolla outta fifteen cents» (προσπαθώ να βγάλω ένα δολάριο από 15 σεντς), έλεγε ο στίχος από τραγούδι του εκλιπόντος ράπερ Tupac Shakur, που είχε αποστείλει ο διαχειριστής στους πελάτες του, για να τους εξηγήσει γιατί αγόραζε ελληνικά ομόλογα. «Μπορεί να μην εξαπλασιάσαμε τα χρήματά μας, όπως ο κύριος Shakur, όμως, πιστεύουμε ότι οι πιθανές αποδόσεις των ελληνικών ομολόγων, προσαρμοσμένες στο ρίσκο, είναι πιο ευνοϊκές», έγραφε. Ο «Mr Fitness Freak» Ο Louis Bacon, διαχειριστής του διάσημου fund Moore Capital Management, είναι 55 ετών, αλλά μοιάζει τουλάχιστον δέκα χρόνια νεότερος. Είναι ένας μανιακός της άσκησης, που τρώει σούσι, κάνει σκι, παίζει σκουός και κυνηγά με… τόξο! Ανάμεσα σε όλες αυτές του τις δραστηριότητες, βρίσκει χρόνο για να ξεγελάσει κεντρικούς τραπεζίτες, πολιτικούς και αγορές. Το 1990, έθεσε τα θεμέλια της μακράς καριέρας του στοιχηματίζοντας ότι ο Σαντάμ Χουσεΐν θα εισέβαλε στο Κουβέιτ, με πρόσκαιρες, ωστόσο, επιπτώσεις για τις αγορές. Βγάζοντας αποδόσεις 115% σε δύο χρόνια, είδε τους νέους πελάτες να συνωστίζονται στα γραφεία της Moore Capital. Το 1992, ήταν ανάμεσα στους διαχειριστές που πλούτισαν από την κατάρρευση του συναλλαγματικού μηχανισμού ERM, στη διάσημη επίθεση του George Soros στη στερλίνα. Ο Bacon μπορεί να ήθελε, κατά τα φοιτητικά του χρόνια, να γίνει δημοσιογράφος, όμως, τώρα που πέρασαν τα χρόνια, αποφεύγει τους δημοσιογράφους και τη δημοσιότητα όπως ο διάβολος το λιβάνι. Σε μία βιομηχανία που θέλει να μένει μακριά από τα φώτα της δημοσιότητας, ο Bacon φημίζεται όσο λίγο για τη μυστικοπάθειά του. Το άγνωστο αστέρι Ο David Tepper, ιδρυτής της Appaloosa Management δεν είναι ευρέως γνωστός. Είναι όμως ο καλύτερα αμειβόμενος διαχειριστής hedge fund για το 2009, και το 2010 το περιοδικό Forbes τον κατέταξε στη θέση του 258ου πλουσιότερου ανθρώπου στη γη. Ο Tepper, που πλήρωσε τις σπουδές του δουλεύοντας σε βιβλιοθήκη, ήταν επί χρόνια ο επικεφαλής του desk των junk bonds της Goldman Sachs, πριν να ιδρύσει το δικό του hedge fund. Τα πολλά λεφτά, ήρθαν από την εύστοχη πρόβλεψή του ότι η αμερικανική κυβέρνηση δεν θα άφηνε τις μεγάλες τράπεζες των ΗΠΑ να καταρρεύσουν. Σήμερα, δεν ξέρει πόσα έχει… Όταν κάποιος στα Χάμπτονς ξέχασε στο μηχάνημα ATM το απόκομμα της ανάληψής του, που έδειχνε ότι είχε στο λογαριασμό του… 100 εκατ. δολάρια, τα οικονομικά blogs βούιξαν, λέγοντας ότι ο άγνωστος μεγαλοκαταθέτης δεν ήταν άλλος από τον Tepper. Εξάλλου, η οικονομική του κατάσταση θα δικαιολογούσε όχι έναν, αλλά πολλούς τέτοιους αποταμιευτικούς λογαριασμούς. Ενδεικτικό της οικονομικής άνεσής του είναι το γεγονός ότι παρότι αγόρασε μία παραθαλάσσια βίλα στα Χάμπτονς, αντί 43,5 εκατ. δολαρίων, αποφάσισε να τη γκρεμίσει εντελώς και να χτίσει στη θέση της μία διπλάσιας έκτασης έπαυλη. Ο λόγος; Ήθελε να έχει θέα θάλασσα από κάθε δωμάτιο του σπιτιού του… Ένας κερδοσκόπος που αγαπά τα… δέντρα Τα κεντρικά γραφεία της Fir Tree Partners, στη Fifth Avenue, δεν θυμίζουν σε τίποτα τους παραδοσιακούς χώρους εργασίας των hedge funds. Ο χώρος υποδοχής είναι επενδεδυμένος με οικολογικά υφάσματα, οι τοίχοι βαμμένοι με φιλικά προς το περιβάλλον χρώματα, ενώ στο χώρο δεσπόζει μία τοιχογραφία με μια σκηνή από το δάσος Muir της Καλιφόρνια. Ο Jeffrey Tannenbaum, ιδρυτής αυτού του hedge fund, μπορεί να έχει οικολογική συνείδηση, αλλά αυτό δεν σημαίνει ότι αφιερώνει το χρόνο του στη μόδα των «πράσινων επενδύσεων». Αντίθετα, προτιμά να εκμεταλλεύεται τις επενδυτικές ευκαιρίες όπου αυτές παρουσιάζονται, και το τελευταίο διάστημα, φέρεται να συγκαταλέγεται μεταξύ των αγοραστών των ελληνικών ομολόγων.\nΔεκέμβριος 4, 2012 1:19 μμ


Μελιτζάνες φούρνου με σάλτσα ντομάτας & καπνιστό τυρί - LoveFood\nΚυρίως Πιάτα, Λαδερά, Μεζέδες\t/ 5 Αυγούστου 2013\nΤώρα που ο Βαγγέλης έκοψε το κάπνισμα έχει εθιστεί στο καπνιστό τυρί, ανοίγει το ψυγείο κάθε μισή ώρα και παίρνει μία σνίφα…\nΤο φαγητάκι αυτό είναι κάτι σαν χορτοφαγικός μουσακάς με την έννοια του μουσακά όπως τον κάνουν στην Τουρκία ή την Περσία χωρίς μπεσαμέλ αλλά με τυρί. Μπορείτε να τηγανίσετε η να ψήσετε τις μελιτζάνες στο φούρνο κομμένες σε φέτες σε μία λαδόκολλα και λιγότερο λάδι για να είναι πιο ελαφριές, έτσι γλυτώνετε και από τον μπελά του τηγανίσματος…\n2 μελιτζάνες μεγάλες κομμένες σε φέτες ή ροδέλες\n1 ώριμη ντομάτα μέτρια τριμμένη\n250 γραμμάρια καπνιστό τυρί τριμμένο\n250 γραμμάρια φέτα τριμμένη στο χέρι\n1 φλιτζάνι ελαιόλαδο για το τηγάνισμα της μελιτζάνας\n2-3 κουταλιές ελαιόλαδο για την σάλτσα\n1 κουταλάκι του γλυκού τριμμένο κύμινο\nΣε ένα τηγάνι τηγανίζουμε τις μελιτζάνες και τις τοποθετούμε σε χαρτί κουζίνας για να φύγει το υπερβολικό λάδι, τοποθετούμε και χαρτί κουζίνας και από πάνω τους.\nΑδειάζουμε το λάδι και καθαρίζουμε το τηγάνι, το βάζουμε πάλι στην φωτιά με τις 2-3 κουταλιές ελαιόλαδο και τσιγαρίζουμε το κρεμμύδι και το σκόρδο μέχρι να μαλακώσουν.\nΠροσθέτουμε την τριμμένη ντομάτα, αλατοπιπερώνουμε και προσθέτουμε το κύμινο . Μαγειρεύουμε μέχρι να σφίξει η σάλτσα μας, όταν είναι έτοιμη προσθέτουμε τον μαϊντανό και την αφαιρούμε από την φωτιά.\nΣε ένα πυρέξ βάζουμε μία στρώση μελιτζάνας και ραντίζουμε με μία κουταλιά ξύδι βαλσαμικό, μετά προσθέτουμε την σάλτσα μας, την τριμμένη φέτα και το 1/3 του καπνιστού τυριού βάζουμε άλλη μία στρώση μελιτζάνα ραντίζουμε με άλλη μία κουταλιά ξύδι βαλσαμικό, και τελειώνουμε με μία γενναία στρώση του υπόλοιπου καπνιστού τυριού.\nΨήνουμε σε φούρνο που καίει στους 180 βαθμούς για 20-25 λεπτά. Το αφήνουμε να ξεκουραστεί για 10-15 λεπτά και το τρώμε ζεστό.\nΛαβράκι ψητό με σάλτσα ντομάτας & γλυστρίδας, γλυστερό ψαράκι. Για την γλιστρίδα τα έχουμε ξαναπεί, είναι ένα λαχανικό θαυματουργό, την χρησιμοποιούμε κυρίως στις σαλάτες αλλά εδώ θα την δούμε σε ένα πιάτο με λαβράκι ως μέρος μίας γευστικής σάλτσας. Τα υλικά μας για ένα κανονικό ψάρι Ένα...\nΤραχανότο με μελιτζάνες και πιπεριές, τραχανάς καλοκαιρινός. Ο ξινόχοντρος, ο χόντρος ,ο τραχανάς, ο ξινός ή όπως τον λένε είναι μεγάλη εφεύρεση, άλλοι τον κάνουν σούπα, άλλοι τον βάζουν μέχρι και στα γεμιστά γιατί είναι παν-νόστιμος και απλός. Σε αυτή την συνταγή τον μαγείρεψα όπως θα μαγειρεύαμε...\nΣπιτική σάλτσα ντομάτας, παγιδέψτε το άρωμα του καλοκαιριού. Ο σκοπός μας δεν είναι να κάνουμε οικονομία, είναι να ελέγχουμε απόλυτα τι τρώμε και να κρατήσουμε την γεύση και τις μυρωδιές του Ελληνικού καλοκαιριού σε ένα βαζάκι. Μπορούμε εύκολα και γρήγορα να έχουμε μία βάση για σάλτσα για μακαρόνια...\nΣπαγγέτι με πέστο ψητής ντομάτας, εύκολο & γευστικότατο.


Τουρισμός, πόσο θα επηρεάσει την κίνηση στην Αθήνα; - Casper Web Installation\nBlog Επικαιρότητα Τουρισμός, πόσο θα επηρεάσει την κίνηση στην Αθήνα;\nΟι μετακινήσεις των επισκεπτών στην Αττική αναμένεται να επηρεάσουν σημαντικά την κίνηση στους κεντρικούς οδικούς άξονες.\nΈπειτα από δύο χρόνια πανδημίας, η επανεμφάνιση των τουριστικών λεωφορείων στους δρόμους της Αθήνας, αφήνει ένα έντονο αποτύπωμα επιστροφής στην κανονικότητα.\nΤο Σαββατοκύριακο που μας πέρασε, υπήρξε μία αρκετά έντονη κινητικότητα τουριστών, τόσο στο μουσείο της Ακρόπολης όσο και στο Παναθηναϊκό Στάδιο αλλά και στο λιμάνι του Πειραιά.\nΗ τουριστική περίοδος αναμένεται να αυξήσει σημαντικά την κίνηση, σύμφωνα με τις προβλέψεις αλλά και με τα πρώτα δείγματα.\nΘα πρέπει να συνυπολογίσουμε ότι με το άνοιγμα της τουριστικής σεζόν πέραν από τις οδικές μετακινήσεις των επισκεπτών, παρουσιάζεται μια επιπλέον αύξηση των μετακινήσεων καθώς εντείνονται οι ρυθμοί της εφοδιαστικής αλυσίδας και οι μετακινήσεις των εργαζομένων στον τομέα της εστίασης και του τουρισμού. Ειδικότερα μέχρι τον Ιούνιο που όλα τα προαναφερόμενα συνδυάζονται με τις μετακινήσεις των μαθητών, είναι βέβαιο ότι η κίνηση στους δρόμους της Αθήνα πρόκειται να παρουσιάσει αυξητικές τάσεις.\nΝα υπενθυμίσουμε ότι το πρόβλημα της στάθμευσης των τουριστικών λεωφορείων στην Αθήνα δεν έχει λυθεί ακόμη και αυτό προκαλεί πονοκέφαλο στους οδηγούς των τουριστικών λεωφορείων, αλλά και στους διερχόμενους οδηγούς με τα πιο έντονα προβλήματα να παρουσιάζονται στην λεωφόρο Βασιλέως Κωσταντίνου, στην Φιλελλήνων αλλά και στον περιφερειακό του Φιλοπάππου.\nΗ βαριά βιομηχανία της χώρας μας είναι ο τουρισμός και θα πρέπει όλοι μας να συνεισφέρουμε, για την αρμονική συνύπαρξη των επισκεπτών με τους κατοίκους του λεκανοπεδίου. Είναι σημαντικό να επανεξεταστούν οι υποδομές στάθμευσης και το πλαίσιο της εκπαίδευσης των χρηστών του οδικού δικτύου, όσον αφορά την προσβασιμότητα και την ευγενική συμπεριφορά.\nΠροηγούμενοΓιατί καταστρέφονται οι δρόμοι πριν προλάβουν να ασφαλτοστρωθούν\nΕπόμενοΠεριφέρεια Αττικής: 1544 ο νέος τετραψήφιος για το οδικό δίκτυο – Νέα καινοτόμος Δράση για την προάσπιση της οδικής ασφάλειας


St George's Hill Golf Club (Γουέμπριτζ, Αγγλία) - Κριτικές\nSt George's Hill Golf Club: Εστιατόρια στην περιοχή\nΔραστηριότητες κοντά σε: St George's Hill Golf Club\nSt George's Hill Golf Club, Γουέμπριτζ - Κριτικές\nΝο 1 από 2 Υπαίθριες δραστηριότητες - Γουέμπριτζ\nGolf Club Road, Γουέμπριτζ KT13 0NL, Αγγλία\nΤι υπέροχο γήπεδο γκολφ! Το προσωπικό ήταν πολύ φιλικό και εξυπηρετικό! Ο επισκέπτης ποσοστό ήταν λίγο ακριβό, ( 155 λίβρες) αλλά ότι άξιζε τον κόπο! Η κατάσταση του γκολφ ήταν εξαιρετική. Πράσινοι αλήθεια θερμής έλασης και fairways ήταν τέλεια! Θα το επισκεφθώ ξανά! Ένα ιδιωτικό...φυσικά ότι καλωσορίζει τους επισκέπτες!Περισσότερα\nΕταιρικό golf ημέρας\nΈχοντας έπαιξε μερικά από τα καλύτερα γήπεδα γκολφ στη χώρα με εξέπληξε ευχάριστα street. Georges. Είναι ένα μείγμα παράδοσης και μοντέρνα hospitality. Μαγευτικό σκηνικό και μια εκπληκτική πορεία. Πολύ φιλόξενο και ένα υπέροχο σκηνικό με κάποια εκπληκτική θέα. Εάν πρόκειται να κάνετε αναπαραγωγή του γκολφ...στο putting green. Οι Πράσινοι είναι πολύ γρήγορα, αλλά θα λάβει μια μπάλα. Αν είχα να περιγράφουν street. George's σε μία λέξη θα ήταν εκπληκτική " " . José 12 μειονέκτημαΠερισσότερα\nΌμορφο γήπεδο γκολφ με καταπληκτική θέα από το Clubhouse. street George ο ίδιος θα πρέπει να είμαστε υπερήφανοι. Πραγματικά καλά φροντισμένο, φυσικά, με πολλές ζόρικες τρύπες. Μείνετε μακριά από το heather όμως!\nΚλασικό Βρετανικό clubhouse - εκπληκτικό σκηνικό. Φυσικά, είναι πραγματικά υπέροχο. Το προσωπικό ήταν πολύ καλό στο clubhouse και το φαγητό που σερβίρεται ήταν πολύ καλό.\nΕίχε υπέροχο χαλαρωτικό πρωινό με τον εγγονό με τέλειο περιβάλλον. Πραγματικά καλό πλήρες αγγλικό πρωινό υπέροχο καφέ. Εγγονός ευχαρίστως την αναπαραγωγή σε εξωτερικό χώρο για να παίζουν με τη λίμνη\nΈνα μεγάλο γήπεδο γκολφ και επάνω φιλοξενία.\nΈτσι πρώτα το γκολφ, υπάρχουν 3 9 οπών βρόχους - - κόκκινο, μπλε και πράσινα. Οι περισσότεροι άνθρωποι θεωρούν το Red & Blue να καλύψουμε τις καλύτερες 18 οπές και συνδυασμένη προσφέρουν φανταστική πρόκληση για γκολφ. Το green 9 , ιδίως σε σύγκριση με τις...άλλες δύο, είναι κάπως απογοητευτικό. Στη συνέχεια, το clubhouse, όπως ένα όμορφο κτήριο - - το φαγητό ήταν εξαιρετικό και το προσωπικό και σέρβις άμεμπτο.Περισσότερα\nΕίτε βρίσκεστε στο γυμναστήριο άσκηση, στο μπαρ πίνοντας κρασί ή να τρώνε το δείπνο στο εστιατόριο, το προσωπικό είναι πάντα πολύ καλή και φιλική.\nΙστορικό Γήπεδο μέρος δεν πρέπει να χάσετε.\nHistorical Golf Club βρίσκεται σε ένα όμορφο κτήμα. Είναι σίγουρα ένα γκολφ κλαμπ για να επισκεφθείτε τουλάχιστον μία φορά. Το Golf Club είναι γεμάτο παράδοση. Είναι φυσικά κράτησε μέχρι το μέγιστο επίπεδο. Αυτό είναι ακριβώς αυτό που θα περίμενε κανείς από το St. George's Hill...Golf Club και άλλα.Περισσότερα\nΟ David E που δημοσιεύτηκε τον Δεκέμβριο θα πρέπει να φάτε στο εστιατόριο βραβευμένο με αστέρι Michelin εστιατόριο όλο το χρόνο! Είναι απίστευτα καλό φαγητό, το καλύτερο που έχω φάει ψητό σε ένα μεγάλο χρονικό διάστημα και μια επιλογή από τα 12 διαφορετικά επιδόρπια. Και...τι ένα κομμάτι για να παίξετε γκολφ στο by the way, το καλύτερο που έχω έπαιξε, προτιμώ να West γκολφ στο Wentworth με βεβαιότητα. Μέρος 5 αστέρων.Περισσότερα\nΈνα από τα μεγάλα γήπεδα του γκολφ περίπου\nSt George's Hill Golf Club είναι ένα υπέροχο μέρος για να επισκεφθείτε. Προφανώς ο Harry S Colt θεωρείται ως μία από τις καλύτερες και είναι δύσκολο να διαφωνούμε. Έχει "τελειο" τρύπες. Έξω από το πίσω μέρος του 2ου tees, του 6ου και του 8ου (είναι...εκπληκτικό) και το 9ο έχει θέα στο ιστορικό κλαμπ που κόβουν την ανάσα και το δεύτερο εννέα είναι σκληρότερη! Κατά την είσοδό σας στο μπαρ η θέα είναι υπέροχη και αν είστε αρκετά τυχεροί να έχουμε εκεί το γεύμα στο εστιατόριο απόψεις είναι απλά καταπληκτική και το φαγητό είναι πολύ καλό. Μπορείτε να ζητήσετε αυτό που δεν μου άρεσε ... έχω σοβαρό πρόβλημα.Περισσότερα\nΛάβετε γρήγορα απαντήσεις από το προσωπικό του St George's Hill Golf Club και από προηγούμενους επισκέπτες.


ΝΕΑ ΕΚΠΟΜΠΗ ΠΡΟΣΒΑΣΙΜΗ ΓΙΑ ΟΛΟΥΣ ΠΡΕΜΙΕΡΑ ΣΗΜΕΡΑ 22.15 ΔΙΑΒΑΙΝΟΝΤΑΣ ΤΗΝ ΑΝΟΠΑΙΑ ΑΤΡΑΠΟ 2021 24/08/21 ΕΠ. 26 ΑΝΤΙΣΥΛΛΗΠΤΙΚΑ ΜΕΤΡΑ – Ανοπαία ατραπός\nΝΕΑ ΕΚΠΟΜΠΗ ΠΡΟΣΒΑΣΙΜΗ ΓΙΑ ΟΛΟΥΣ ΠΡΕΜΙΕΡΑ ΣΗΜΕΡΑ 22.15 ΔΙΑΒΑΙΝΟΝΤΑΣ ΤΗΝ ΑΝΟΠΑΙΑ ΑΤΡΑΠΟ 2021 24/08/21 ΕΠ. 26 ΑΝΤΙΣΥΛΛΗΠΤΙΚΑ ΜΕΤΡΑ\n<< Προηγούμενο ΝΕΑ ΕΚΠΟΜΠΗ ΠΡΟΣΒΑΣΙΜΗ ΣΕ ΟΛΟΥΣ ΠΡΕΜΙΕΡΑ ΣΗΜΕΡΑ 23.15 ΔΙΑΒΑΙΝΟΝΤΑΣ ΤΗΝ ΑΝΟΠΑΙΑ ΑΤΡΑΠΟ 2021 23/08/21 ΕΠ. 25 THE GREAT RESET – Η ΜΕΓΑΛΗ ΕΠΑΝΑΦΟΡΑ\nΕπόμενο >> Ανοπαία ατραπός 25 ΑΥΓΟΥΣΤΟΥ 2021 LIVE\n2 thoughts on “ΝΕΑ ΕΚΠΟΜΠΗ ΠΡΟΣΒΑΣΙΜΗ ΓΙΑ ΟΛΟΥΣ ΠΡΕΜΙΕΡΑ ΣΗΜΕΡΑ 22.15 ΔΙΑΒΑΙΝΟΝΤΑΣ ΤΗΝ ΑΝΟΠΑΙΑ ΑΤΡΑΠΟ 2021 24/08/21 ΕΠ. 26 ΑΝΤΙΣΥΛΛΗΠΤΙΚΑ ΜΕΤΡΑ”\n24 Αυγούστου 2021 στις 23:12\nΣήμερα σε απόλαυσα πραγματικά. Μπράβο σου !\nΟ/Η Νικήτας Διακογιαννης λέει:\n25 Αυγούστου 2021 στις 16:10\nμπραβο για τις γνωσεις σου


Αρχική σελίδαΧρήστος ΧιωτέλληςCityWalks - Περπατάμε σε γνωστές πόλεις, μέσα από μία φανταστική ιστοσελίδα που έφτιαξαν Έλληνες\nΠριν λίγους μήνες σας είχαμε παρουσιάσει το Drive & Listen, μία φανταστική ιστοσελίδα που μας επέτρεπε να «οδηγήσουμε» σε διάφορες πόλεις του εξωτερικού. Σήμερα, θα παρουσιάσουμε μία παρόμοια ιστοσελίδα, το City Walks! Μάλιστα, το City Walks είναι κατασκευασμένο από δύο Έλληνες, τον Αριστομένη Γεωργιόπουλο και την Άρτεμης Στίγκα!\nΗ κύρια διαφορά του City Walks σε σχέση με το Drive & Listen, είναι πως εδώ είμαστε πεζοί. Οι βόλτες μας γίνονται με τα πόδια και έτσι έχουμε την ευκαιρία να θαυμάσουμε αξιοθέατα, καταστήματα, κτήρια και όμορφα σοκάκια από όλες τις πόλεις. Θα λέγαμε πως με το City Walks ο χρήστης αντιλαμβάνεται ακόμη καλύτερα την πόλη και τον χαρακτήρα της, αφού πραγματικά νιώθει σαν να βρίσκεται εκεί.\nΑνάμεσα στις διαθέσιμες πόλεις είναι η Αθήνα, ο Βόλος τα Χανιά και το Ηράκλειο, αλλά και όλοι οι διάσημοι ταξιδιωτικοί προορισμοί, όπως η Κωνσταντινούπολη, η Βαρκελώνη, το Άμστερνταμ, το Τόκυο, η Μαδρίτη, το Μιλάνο, η Μόσχα και πάρα πολλές ακόμη. Νέες πόλεις προστίθενται πολύ συχνά, με τον Αριστομένη και την Άρτεμης πάντα να αναφέρουν την πηγή του εκάστοτε βίντεο.\nΜάλιστα, υπάρχει η δυνατότητα επιλογής ανάμεσα σε μέρα/νύχτα! Μία ακόμη ενδιαφέρουσα λειτουργία είναι η επιλογή «Cities during Covid» που εμφανίζει βίντεο τραβηγμένα την περίοδο της καραντίνας, όπου οι πόλεις είναι πολύ πιο ερημικές, κάτι που ίσως αρέσει σε ορισμένους. Εκτός από τα παραπάνω, το City Walks διοργανώνει και ομαδικούς περιπάτους, όπου συγκεκριμένες ώρες της ημέρας οι χρήστες πάνε βόλτα μαζί, ταυτόχρονα στην ίδια πόλη.\nΤέλος, η λειτουργία In Her Shoes, μας βάζει όλους στη θέση μίας γυναίκας ή ενός άντρα, σε χώρες όπου ο σεξισμός και ο φόβος είναι υπαρκτός. Πρόκειται για μία κίνηση της σελίδας για να αναδείξει το συγκεκριμένο πρόβλημα, μέσα από την ίδια τη λειτουργία της. Ακόμη και μέσα από την οθόνη του υπολογιστή μας, καταφέραμε να νιώσουμε άβολα σε αρκετά μέρη.\nΕπισκεφθείτε την ιστοσελίδα: citywalks.live


ΚΑΛΛΙΘΙΩΤΗΣ- Ωραιόκαστρο-Μυγδονία-Καλλιθέα: ΚΟΙΝΩΝΙΚΑ\nΚΟΥΒΕΡΤΕΣ ΓΙΑ ΤΟΥΣ ΑΣΤΕΓΟΥΣ ΤΗΣ ΘΕΣΣΑΛΟΝΙΚΗΣ ΣΤΟΝ Ι.Ν. ΚΟΙΜΗΣΕΩΣ ΘΕΟΤΟΚΟΥ ΩΡΑΙΟΚΑΣΤΡΟΥ. (ΕΩΣ ΤΙΣ 16 ΔΕΚΕΜΒΡΙΟΥ)\nΚΟΥΒΕΡΤΕΣ ΓΙΑ ΤΟΥΣ ΑΣΤΕΓΟΥΣ ΤΗΣ ΘΕΣΣΑΛΟΝΙΚΗΣ\nΗ Ενορία Κοιμήσεως Θεοτόκου Ωραιοκάστρου συλλέγει ΚΟΥΒΕΡΤΕΣ για τους ΑΣΤΕΓΟΥΣ της Θεσσαλονίκης.\nΤώρα που ο χειμώνας αρχίζει να δείχνει τα "δόντια" του και πολλοί συνάνθρωποί μας είναι αναγκασμένοι να ζουν στο δρόμο, τώρα πρέπει να ευαισθητοποιηθούμε!\nΑν έχεις στο σπίτι σου περίσσια κουβέρτα και είναι πλυμένη, μπορείς να τη φέρεις στον Ι.Ν. Κοιμήσεως Θεοτόκου Ωραιοκάστρου έως τις 16 Δεκεμβρίου καθημερινά 9:30-12 το πρωί και 5-7 το απόγευμα.\nΟι κουβέρτες που θα συγκεντρωθούν, θα διανεμηθούν άμεσα στους άστεγους αδελφούς μας που παγώνουν.\nΤηλέφωνο ναού 2310 696296\nΕτικέτες ΚΟΙΝΩΝΙΚΑ , ΣΥΛΛΟΓΟΙ-ΦΟΡΕΙΣ\nΠασχαλινές Ευχές απο τον Βουλευτή Β΄Θεσσαλονίκης κ. Καράογλου Θεόδωρο\nΕτικέτες ΚΟΙΝΩΝΙΚΑ , ΠΑΣΧΑ 2016\nΠασχαλινές Ευχές απο Δ.Α.Σ.Ω.\nΟ Δ.Α.Σ Ωραιοκάστρου σας εύχεται Καλό Πάσχα και Καλή Ανάσταση!!\nΙ.Ν. ΚΟΙΜΗΣΕΩΣ ΘΕΟΤΟΚΟΥ ΩΡΑΙΟΚΑΣΤΡΟΥ - ΕΡΑΝΟΣ ΑΓΑΠΗΣ 2015\nΕΤΗΣΙΟΣ ΕΡΑΝΟΣ ΑΓΑΠΗΣ 2015\nΌπως κάθε χρόνο αυτήν την εποχή η Μητρόπολή μας και όλες οι Ενορίες –συνεπώς και η δική μας- διοργανώνουμε τον Ετήσιο Έρανο Αγάπης 2015. Εάν στην προ κρίσης εποχή η οικονομική συμβολή μας για την ανακούφιση των αδελφών μας που έχουν ανάγκη ήταν ζητούμενο, σήμερα είναι αυτονόητο πως αυτή η συμβολή είναι εντελώς απαραίτητη.\nΓνωρίζουμε όλοι ότι τα τελευταία χρόνια το βάρος της κοινωνικής πρόνοιας έχει μεταφερθεί στις πλάτες της Εκκλησίας, η οποία με χαρά, με αυταπάρνηση και με τη συστράτευση στρατιάς εθελοντών σηκώνει αυτό το βάρος, μιας και το επίσημο κράτος έχει προ πολλού δηλώσει αδυναμία κάλυψης ακόμη και βασικών αναγκών προσώπων και οικογενειών που μεταφράζονται σε πολλά εκατομμύρια συμπολιτών μας, οι οποίοι βρίσκονται κάτω από το όριο της φτώχειας.\nΕυχές απο τα ΟΠΤΙΚΑ ΝΙΚΟΠΟΥΛΟΣ\nΕυχές απο Μ.Π.Σ Μεσαίου " Ο ΠΟΝΤΟΣ "\nΟ Μ.Π.Σ Μεσαίου Ο ΠΟΝΤΟΣ σας εύχεται Καλό Πάσχα και Καλή Ανάσταση!\nΕυχές απο ΟΠΤΙΚΑ-ΝΙΚΟΠΟΥΛΟΣ\nΕυχές από την ομάδα "Παλιό Ωραιόκαστρο".\nΕτικέτες ΕΚΔΗΛΩΣΕΙΣ , ΚΟΙΝΩΝΙΚΑ , ΣΥΛΛΟΓΟΙ-ΦΟΡΕΙΣ\nΕυχές απο τον σκιτσογράφο Δημ. Νικολαϊδη\nΕυχές απο τον Σωτήρη Μπάτο\n"Εύχομαι η Ανάσταση του Κυρίου να μας δώσει υγεία και δύναμη για ένα καλύτερο και δημιουργικότερο μέλλον.\nΜπάτος Νικ. Σωτήρης\nΥπ. Περιφερειακός Σύμβουλος"\nΕυχές απο Κατερίνα Μάρκου Βουλευτή της ΔΗΜΑΡ Β΄ Θεσσαλονίκης\nΑναστάσιμες Ευχές από τον Σύλλογο Μικρασιατών Ωραιοκάστρου\nΕυχές Δημοτικού Συμβούλου Χρ. Χατζηπαραδείση\nΗ ΑΝΑΣΤΑΣΗ ΤΟΥ ΧΡΙΣΤΟΥ ΝΑ ΦΩΤΙΣΕΙ ΚΑΙ ΤΗΝ ΕΠΑΝ—ΑΝΑΣΤΑΣΗ ΤΟΥ ΛΑΟΥ!!\nΣήμερα οι Πολιτικοί Οργανισμοί έχουν απωλέσει τη δύναμη, την κοινωνική και δημοκρατική τους νομιμοποίηση με την απαξίωση και την απομάκρυνση της Κοινωνίας των Πολιτών από το πολιτικό σύστημα. Έτσι κυριαρχεί μια προκλητική αδιαφορία για τις αιτίες που η Ελλάδα κατηφορίζει στο περιθώριο των Ευρωπαϊκών χωρών με έντονα τα σημάδια παρακμής,έλλειψης δυναμισμού και κάθε έννοιας Δημοκρατικής διαδικασίας. Σήμερα ο λαός είναι εκνευρισμένος και απαγοητευμένος. Απαιτεί αυτοκριτική, αναγνώριση λαθών, τιμωρία υπευθύνων, ειλικρίνεια και προοπτική. Σήμερα η άρχουσα πολιτική τάξη δεν ελέγχεται από την κοινωνία,γιατί η κοινωνία είναι στο περιθώριο,καλείται όμως να πληρώσει.Μόλις προχθές ο Ζαν-Κλώντ Γιούνκερ(άσχετα τι έκανε όταν ήταν Πρόεδρος του Γιούρογκρουπ)είπε μια αλήθεια:Εάν τα μνημόνια της Ελλάδας εφαρμόζονταν σε Γαλλία και Γερμανία θα επαναστατούσε όλος ο Ευρωπαϊκός Βορράς.\nΑς ευχηθούμε η ΑΝΑΣΤΑΣΗ του ΚΥΡΙΟΥ να φέρει την ΕΠΑΝ--ΑΝΑΣΤΑΣΗ στο Λαό για την ταχύτερη έξοδο από την κρίση.\nΕΥΧΕΣ - ΕΝΩΣΗ ΓΟΝΕΩΝ ΔΗΜΟΥ ΩΡΑΙΟΚΑΣΤΡΟΥ\nΙ.Ν. ΚΟΙΜΗΣΕΩΣ ΘΕΟΤΟΚΟΥ ΩΡΑΙΟΚΑΣΤΡΟΥ: Πρωτοχρονιάτικο Μήνυμα 2014\nΤου π. Νικολάου Γ. Μοναστηρίδη\nΠροϊσταμένου Ι.Ν. Κοιμήσεως Θεοτόκου Ωραιοκάστρου\n«Δεν είμαι ο φτωχότερος Πρόεδρος. Ο φτωχότερος είναι αυτός που χρειάζεται πολλά υλικά αγαθά για να ζήσει.»\nΤα παραπάνω λόγια δεν ανήκουν σε κάποιο γνωστό ασκητή, ούτε σε κάποιον άγιο της Εκκλησίας μας, αλλά είναι ειπωμένα από τον ηγέτη της Ουρουγουάης, Χοσέ Μουχίκα, γνωστό και ως «ο Πρόεδρος των φτωχών».\nΟ Θεός, μας χαρίζει σήμερα ακόμη μία νέα χρονιά.\nΕυχές απο το κατάστημα οπτικών ΝΙΚΟΠΟΥΛΟΣ στο Ωραιόκαστρο.\n«ΛΑΪΚΗ ΣΥΣΠΕΙΡΩΣΗ ΩΡΑΙΟΚΑΣΤΡΟΥ»: ΔΙΑΠΙΣΤΩΣΕΙΣ & ΕΥΧΕΣ ΓΙΑ ΤΟ ΝΕΟ ΕΤΟΣ\nΔΙΑΠΙΣΤΩΣΕΙΣ & ΕΥΧΕΣ ΓΙΑ ΤΟ ΝΕΟ ΕΤΟΣ\nΗ «ΛΑΪΚΗ ΣΥΣΠΕΙΡΩΣΗ ΩΡΑΙΟΚΑΣΤΡΟΥ» εύχεται σε όλους σας για το 2014 καλούς αγώνες, αντοχή και ταξική αλληλεγγύη.\nΟ καινούργιος χρόνος να σημάνει την ενδυνάμωση των διεκδικήσεων για τα προβλήματα της ανεργίας, των μισθών - συντάξεων, της Υγείας - Πρόνοιας, της Παιδείας, της προστασίας της οικογένειας και των παιδιών, τη στέγη, το περιβάλλον και τη θέρμανση. Για έναν καλύτερο δήμο ΩΡΑΙΟΚΑΣΤΡΟΥ. Με έργα για το λαό και όχι για τα μεγάλα συμφέροντα.\nΜακριά από τον αποπροσανατολιστικό & αδιέξοδο δρόμο των διαχειριστών του συστήματος και της Ε.Ε. που υπηρετούν μόνο τα συμφέροντα της πλουτοκρατίας. Με την ενίσχυση του Κ.Κ.Ε. παντού, στο κίνημα, στους χώρους δουλειάς, στις γειτονιές, στην Ευρωβουλή, στην Τοπική & Περιφερειακή Διοίκηση.\nΕΙΝΑΙ ΣΤΟ ΧΕΡΙ ΜΑΣ ΝΑ ΑΛΛΑΞΟΥΜΕ ΤΑ ΠΡΑΓΜΑΤΑ !\nΚΑΛΗ ΧΡΟΝΙΑ ΚΑΙ ΚΑΛΑ ΠΟΛΙΤΙΚΑ ΜΥΑΛΑ …..\nΧρόνια πολλά, καλή Χρονιά με πολύ σκίτσο, απεριόριστη φαντασία και ατελείωτη καλή διάθεση, κόντρα σε ότι μας χαλάει το χαμόγελο. Ο κόσμος του σκίτσου και το 2014 ας μας συντροφεύει στις σκέψεις και στις πράξεις μας…\nΚαρέ - Καρέ Μαθήματα σκίτσου στην τηλεόραση


Περίεργα σενάρια για εκσυγχρονισμό των F-16 και αγορά F-15 « ΑΒΕΡΩΦ\n« Συλλογή ειδήσεων 20ης Αυγούστου 2016\nΗ «Σύνοδος» της Κρήτης νόθος καρπός εξωσυζυγικών σχέσεων »\nΠερίεργα σενάρια για εκσυγχρονισμό των F-16 και αγορά F-15\nPosted by Πετροβούβαλος στο Αύγουστος 20, 2016\nαναδημοσίευση από το Cosmostatus\nΠερίεργα σενάρια είδαν το φως της δημοσιότητας της τελευταίες μέρες σε σχέση με τον επιβαλλόμενο εκσυγχρονισμό του στόλου των F-16 της Πολεμικής μας Αεροπορίας, αλλά και την πιθανότητα δημιουργίας Ναυτικής Αεροπορίας με F-15.\nΤα σενάρια που είδαν το φως της δημοσιότητας υπογράφονται από έγκυρους δημοσιογράφους, που δεν έχουν αφήσει ποτέ χώρο για να αμφισβητηθούν οι πληροφορίες τους και επομένως μόνο ως ανησυχητικά μπορούν να εκληφθούν.\nΗ ανάγκη για εκσυγχρονισμό όλων των F-16 σε επίπεδο Viper είναι γνωστή εδώ και χρόνια. Όμως, κανένας Υπουργός δεν φρόντισε να κάνει τα αυτονόητα, δηλαδή να υπογράψει το συμβόλαιο με την κατασκευάστρια Lockheed Martin και να αρχίσει ο εκσυγχρονισμός στην ΕΑΒ.\nΟ εκσυγχρονισμός των 155 Ελληνικών F-16 (εμείς πιστεύουμε πως είναι 136 λόγω απωλειών) αναμένεται να κοστίσει 1,9 με 2 δισεκατομμύρια δολάρια. Όπως επανειλημμένα έχουμε τονίσει, εάν τα αεροσκάφη δεν είναι 150 τουλάχιστον, τότε θα πρέπει να αναζητηθούν μεταχειρισμένα από τις ΗΠΑ ή να αγοραστούν καινούρια, ώστε στο τέλος του εκσυγχρονισμού, η Ελλάδα και η Πολεμική Αεροπορία να διαθέτουν τουλάχιστον 150 F-16 επιπέδου Viper.\nΤαυτόχρονα, θα πρέπει να εκσυγχρονιστούν και τα Mirage 2000 (όπως έχει ειπωθεί πρόσφατα), να σταμτήσει η απαξίωσή τους και να υπάρξει προμήθεια μερικών ακόμη ώστε τελικά η Ελλάδα να διαθέτει τουλάχιστον 50 Mirage 2000 επιπέδου -5.mk3.\nΕάν υλοποιηθεί η παραπάνω πρόταση, τότε η Ελληνική Πολεμική Αεροπορία θα μπορεί να αντιμετωπίσει στα ίσια τα 202 εκσυγχρονισμένα Τουρκικά F-16 επιπέδου 52+, αλλά με κάποιον τρόπο θα πρέπει να αντιμετωπίσει και τα 100 νέα F-35 stealth.\nΤα περίεργα σενάρια στα οποία αναφερθήκαμε κάνουν λόγο (για ακόμη μία φορά) στην πώληση των παλαιών Ελληνικών F-16 block-30 στην Βουλγαρία, ώστε να μπορέσει να αποκτήσει και αυτή Πολεμική Αεροπορία στα ΝΑΤΟϊκά πρότυπα.\nΌμως, αυτό σημαίνει πως η Ελληνική Πολεμική Αεροπορία θα μετρά μείον τουλάχιστον 30 αεροσκάφη!!!\nΆρα, ο μέγιστος αριθμός των F-16 Viper που θα διαθέτει η Ελλάδα μετά την ολοκλήρωση του εκσυγχρονισμού θα είναι μόλις 120.\nΠως θα αντιμετωπιστούν τα 202 Τουρκικά F-16 και τα 100 F-35;\nΤο δεύτερο περίεργο σενάριο ακούει στο όνομα Ναυτική Αεροπορία. Εδώ και καιρό έχει προταθεί η δημιουργία Ναυτικής Αεροπορίας στην Ελλάδα με την προμήθεια αεροσκαφών F-15. Tα F-15 όμως, δεν χρησιμοποιούνται από το Αμερικανικό Ναυτικό. Το Αμερικανικό Ναυτικό χρησιμοποιεί τα F-18. Τα F-15 είναι εξαιρετικά για την επιτήρηση της ΑΟΖ στην Ανατολική Μεσόγειο. Είναι όμως τα κατάλληλα;\nΓια ποιο λόγο προτείνονται τα F-15 στην Ελλάδα;\nΤα F-15 είναι εξαιρετικά αεροσκάφη, ικανά να επιτηρήσουν και να προστατεύσουν την Ελληνική ΑΟΖ, όταν επιτέλους ανακηρυχθεί, ενώ έχουν πολλές πιθανότητες να δοθούν στην Ελλάδα από τα αποθέματα της Αμερικανικής Αεροπορίας. Αυτό όμως σημαίνει πως δεν θα είναι καινούρια και επομένως θα χρειάζονται εκσυγχρονισμό.\nΜε πόσα F-15 είναι διατεθειμένη να μας προμηθεύσει η Αμερικανική Αεροπορία και ποιο θα είναι το κόστος του εκσυγχρονισμού τους;\nΘα είναι τουλάχιστον διπλάσια από τα F-16 που θα πουληθούν στην Βουλγαρία;\nΕδώ όμως προκύπτει ένα ακόμη σοβαρό ερώτημα:\nΕίναι τα F-15 τα κατάλληλα αεροσκάφη για να κοντραριστούν με τα καινούρια Τουρκικά F-35 stealth;\nΣύμφωνα με πρόσφατα δημοσιεύματα, κατά την επιχειρησιακή αξιολόγηση του F-35 από την USAF, σε 88 αποστολές κόντρα σε F-15E που διέθεταν ραντάρ AESA και FLIR Sniper, το F-35 σημείωσε μόνο νίκες και εκτέλεσε όλες τις αποστολές χωρίς καμία απώλεια.\nΆρα, το F-15E δεν είναι κατάλληλο για να αντιμετωπίσει το F-35.\nΕπομένως, τι πρέπει να κάνει η Ελλάδα για να υπερασπίσει την κυριαρχία της σε ξηρά και θάλασσα; Θα πρέπει να βρει μια λύση, που θα κάνει την διαφορά!\nΕάν το Ελληνικό οπλοστάσιο καταφέρει να παρουσιάσει σε λίγα χρόνια, 150 εκσυγχρονισμένα F-16 Viper και 50 εκσυγχρονισμένα Mirage 2000-5.mk3, τότε θα έχει τη δυνατότητα να κοιτάξει στα ίσια τα 202 εκσυγχρονισμένα Τουρκικά F-16 block 52+, αλλά και θα εκπληρώνει τις υποχρεώσεις προς το ΝΑΤΟ, καθώς και τα 5 αεροσκάφη ναυτικής συνεργασίας P-3 Orion θα είναι έτοιμα.\nΑυτό που θα απομένει είναι να αποκτηθεί αεροσκάφος που θα κοιτάξει στα ίσια τα Τουρκικά F-35 stealth και θα μπορεί να επιτηρεί την Ανατολική Μεσόγειο.\nΠοιο όμως Δυτικό αεροσκάφος μπορεί να κάνει και τα δύο και να μην κοστίζει πανάκριβα; Δυστυχώς, η απάντηση είναι … κανένα…\nΈχει επομένως τα κότσια η Ελληνική ηγεσία να κοιτάξει προς μία λύση που με τα μισά χρήματα, πιθανότατα μπορεί να κοιτάξει στα ίσα το F-35 και να επιτηρήσει την ΑΟΖ στην Ανατολική Μεσόγειο;\nΦωτο: Το F-15 Eagle της Boeing από τη Wiki\nThis entry was posted on Αύγουστος 20, 2016 στις 6:36 πμ\tand is filed under Αναδημοσιεύσεις, ΕΝΟΠΛΟΙ ΔΥΝΑΜΕΙΣ, ΠΟΛΕΜΙΚΗ ΑΕΡΟΠΟΡΙΑ. Με ετικέτα: Cosmostatus. You can follow any responses to this entry through the RSS 2.0 feed. You can leave a response, ή trackback from your own site.